နောက်ပြန် ဆုတ်လာနေတဲ့ သတင်း မီဒီယာ လွတ်လပ်ခွင့် ~ Htet Aung Kyaw\n1:08 AM Htet Aung Kyaw4comments\nထက်အောင်ကျော်| March 4, 2014 | ဧရာဝတီ။\n၂၀၁၄ ခုနှစ် ဇန်န၀ါရီလ ၇ ရက်နေ့က စာနယ်ဇင်းသမားများ ဆန္ဒထုတ်ဖော်စဉ် (ဓာတ်ပုံ – စိုင်းဇော် / ဧရာဝတီ)\n၂၀၁၀ ရွေးကောက်ပွဲ ကနေ စတင်ခဲ့တယ်ပဲ ဆိုဆို၊ ၂၀၁၂ ကြားဖြတ် ရွေးကောက်ပွဲ အပြီးမှာမှ တကယ် ဖြစ်လာတာ လို့ပဲ ပြောပြော၊ လက်ရှိသွားနေတဲ့ မြန်မာနိုင်ငံ ဒီမိုကရေစီအသွင်ကူးပြောင်းမှုဖြစ်စဉ်မှာ အမြင်သာဆုံး တိုးတက်မှုကို ပြပါ ဆိုရင် မီဒီယာလောက ကိုပဲ လက်ညှိုး ထိုးပြရပါလိမ့်မယ်။\nဖမ်းဆီးခံ သတင်းသမား အားလုံးကို အကျဉ်းထောင်တွေကနေ လွှတ်ပေးလိုက်တာ၊ စာပေဆင်ဆာ အဖွဲ့ကို လုံးဝ ဖျက်သိမ်း လိုက်တာ၊ ပုဂ္ဂလိကပိုင် သတင်းစာတွေ ထုတ်ဝေခွင့် ပေးလိုက်တာ၊ ပြည်ပကနေ ၀င်လာတဲ့ တချိန်က အတိုက်ခံဘက် ယိမ်း တဲ့ မီဒီယာတွေကို ပြည်တွင်းမှာ အခြေချခွင့်ပေးလိုက်တာ၊ နိုင်ငံတကာ မီဒီယာသမားတွေကို သတင်းထောက် ဗီဇာပေးပြီး ရန်ကုန်မှာ ရုံးခွဲတွေ ဖွင့်ခွင့် ပေးလိုက်တာတွေဟာ အခုနှစ်ပိုင်းအတွင်း မီဒီယာလောကရဲ့ မဟာ ခုန်ပြန်ကျော်လွှားမှုတွေ ပေါ့။\nဒါပေမယ့် အဲဒါတွေဟာ ပြုပြင်ပြောင်းလဲမှု လုပ်ငန်းတွေ စတင်ခါစ လွန်ခဲ့တဲ့ ၂၀၁၂ နဲ့ ၂၀၁၃ အစောပိုင်းက ဖြစ်ပေါ်ခဲ့တဲ့ တိုးတက်မှု တွေသာ ဖြစ်ပြီး အခု ၂၀၁၃ နှောင်းပိုင်းနဲ့ ၂၀၁၄ အစောပိုင်းတွေမှာတော့ အခြေနေဟာ အရင်ကလောက် အရှိန် မကောင်းတော့ဘူးလို့ မီဒီယာ လွတ်လပ်ခွင့် စောင့်ကြည့်ရေးအဖွဲ့ တွေက ထုတ်ပြောလာ ပါတယ်။\n“မြန်မာနိုင်ငံရဲ့ သတင်းလွတ်လပ်ခွင့် ၂၀၁၄ အခြေအနေဟာ ၂၀၁၃ ထက်တော့ ၆ ဆင့် ပိုတိုးတက်လာပါတယ်၊ ဒါပေမယ့် ၂၀၁၃ တုန်းက ဆိုရင် ၂၀၁၂ အခြေနေထက် ၁၈ ဆင့်တောင် တက်လာတာ တွေ့ရတယ်” လို့ နယ်စည်းမခြား သတင်းသမား များအဖွဲ့(RSF) က ပြောပါတယ်။ ပြီးခဲ့တဲ့ သတင်းပတ်က ထုတ်ပြန်ခဲ့တဲ့ Index ခေါ် တမ္ဘာလုံးရှိ နိုင်ငံပေါင်း ၁၈၀ ရဲ့ အခြေနေ ကို အဆင့်လိုက်ဖော်ပြတဲ့ အစီရင်ခံစာ အညွှန်းကိန်းမှာ အခုလိုပါရှိတာ ဖြစ်ပါတယ်။\nစာရင်း အတိအကျ ပြောရမယ်ဆိုရင် နိုင်ငံပေါင်း ၁၈၀ မှာ မြန်မာနိုင်ငံ အခြေနေက ၁၄၅ နေရာမှာ ရှိပါတယ်။ မနှစ်က ၁၅၁ နေရာမှာ ရှိခဲ့တဲ့အတွက် ၆ ဆင့် တက်လာတယ် လို့ ဆိုပါတယ်။ ဒါပေမယ့် လွန်ခဲ့တဲ့ ၂၀၁၂ တုန်းကတော့ ၁၆၉ နေရာကနေ ၂၀၁၃ မှာ ၁၅၁ အထိ တက်လာတဲ့ အတွက် ၁၈ ဆင့် အထိ ခုန်တက်လာတယ်။ ဒါကြောင့် ၂၀၁၃ နဲ့ ယှဉ်လိုက်ရင် ၂၀၁၄ ဟာ သတင်း လွတ်လပ်ခွင့် တိုးတက်မှုနှုန်းထား အရှိန်ပြန်ကျသွားတယ်။ ၁၈ ဆင့် တိုးရာကနေ ၆ ဆင့်သာ တိုးတော့တဲ့ အတွက် ရှေ့ ၃ လှမ်းတိုးပြီး နောက် ၂ လှမ်း ပြန်ဆုတ်သွားတယ်လို့ ဆိုရမှာ ဖြစ်တယ်။\n၂၀၁၄ စာရင်းတွေအရ မြန်မာထက် နိမ့်တဲ့နိုင်ငံပေါင်း ၃၀ ခန့်ထဲမှာတော့ အိမ်နီးချင်း အာဆီယံနိုင်ငံတွေ ဖြစ်တဲ့ စင်ကာပူ၊ မလေးရှား၊ ဖိလစ်ပိုင်၊ လာအိုနဲ့ ဗီယက်နမ်တို့ပါဝင်နေတာ အံ့သြဖွယ်ပါ။ တခါ တောင်အာရှဘက်က အိမ်နီးချင်း တွေဖြစ်တဲ့ ဘင်္ဂလားဒေ့ရှ်၊ သီရိလင်္ကာနဲ့ ပါကစ္စတန် တို့ဟာလည်း မြန်မာရဲ့အောက်ကို ရောက်နေပါတယ်။ ပြီးတော့ မြန်မာရဲ့အဓိက မဟာမိတ် တရုတ်နိုင်ငံဟာ အောက်ဆုံးကနေ ပြန်ရေတွက်ရင် နံပါတ် ၆ နေရာမှာရှိနေပြီး မြောက်ကိုးရီးယား ကတော့ အောက် ဆုံးရဲ့ ဒုတိယ နေရာမှာ ရှိနေတာကို တွေ့ရပါတယ်။ အပေါ်ဆုံး ၃ နေရာကိုတော့ ဥရောပတိုက်က ဖင်လန်၊ နယ်သာလန်နဲ့ နော်ဝေ တို့က ၃ နှစ်ဆက်တိုက် ယူထားတာ တွေ့ရပါတယ်။\nအပေါ်ဆုံးကို ရောက်ဖို့ ဒါမှမဟုတ် နော်ဝေနဲ့ ဥရောပတိုက်ရဲ့ မီဒီယာ အဆင့်တန်းကို မီဖို့ မြန်မာနိုင်ငံ အနေနဲ့ နောက်ထပ် အဆင့် ၁၄၀ ကျော်လိုသေးတယ် ဆိုပေမယ့် ပြုပြင်ပြောင်းလဲရေး ကာလ ၃ နှစ် လောက်အတွင်း အောက်ဆုံးနီးပါး အဆင့် ကနေ အဆင့်ပေါင်း ၃၀ လောက် ခုန်တက်လာတယ် ဆိုတာဟာ နည်းတဲ့ နှုန်းထား မဟုတ်ပါ။ ဒါပေမယ့် ၂၀၁၄ မှာ ဘာကြောင့် တိုးတက်နှုန်း ကျသွားသလဲ ဆိုတာကတော့ စဉ်းစားစရာ ဖြစ်လာနေ ပါတယ်။\nအစိုးရနဲ့ လွှတ်တော်က ဆွေးနွေးနေတဲ့ မီဒီယာ ဥပဒေတွေဟာ နိုင်ငံတကာ အဆင့်အတန်းနဲ့ ကိုက်ညီမှု မရှိတဲ့အပြင် တချို့ ဥပဒေတွေကို မီဒီယာသမားတွေနဲ့ ညှိနှိုင်းခြင်း မရှိဘဲ အစိုးရက တဖက်သတ် ဆောင်ရွက်နေတာတွေဟာ လက်ခံနိုင်ဖွယ် မရှိဘူးလို့ RSF က ပြောပါတယ်။ ပုံနှိပ်ထုတ်ဝေခြင်း ဆိုင်ရာ ဥပဒေမူကြမ်း နဲ့ အသံလွှင့်ခြင်း ဆိုင်ရာ ဥပဒေမူကြမ်းပါ အခြေခံ လွတ်လပ်ခွင့်တွေကို ပေးလိုက်ရင် ဖြစ်ပေါ်လာမယ့် အကျိုးရလဒ် အပေါ် အစိုးရဘက်က ဒွိဟ ဖြစ်နေဆဲ ဖြစ်ပုံရတယ်လို့ ထောက်ပြထား ပါတယ်။\nနိုင်ငံပေါင်း ၁၈၀ ရဲ့အခြေနေကို တန်းစီပြောတာ ဖြစ်တဲ့ အတွက် အသေးစိတ် အချက်လက်တွေတော့ အစီရင်ခံစာ ထဲမှာ မတွေ့ရပါ။\nဒါပေမယ့် အခုတလော ထွက်ပေါ်လာနေတဲ့ မီဒီယာလောက နောက်ပြန်ဆုတ်တဲ့ အချက်အလက် တချို့ကို စုစည်းတင်ပြ ရ မယ် ဆိုရင် Unity ဂျာနယ်က အမှုဆောင်အရာရှိချုပ် ဦးတင့်ဆန်း၊ သတင်းသမားတွေဖြစ်တဲ့ ကိုလူမော်နိုင်၊ ကိုပိုင်သက်ကျော်၊ ကိုရာဇာဦးနဲ့ ရုံးအဖွဲ့မှုး ကိုအောင်နိုင်ထွန်းတို့ ၅ ဦးကို နိုင်ငံတော် လျှို့ဝှက်ချက် ပေါက်ကြားမှုနဲ့ စွဲချက်တင်ပြီး အစိုးရက ဖမ်းဆီး စစ်ဆေးနေပါတယ်။\nတခါ ပြီးခဲ့တဲ့ နှစ်ကုန်ပိုင်းကလဲ Eleven ဂျာနယ်က သတင်းထောက် နော်ခိုင်ခိုင်အေးချိုကို အသရေ ဖျက်မှု၊ ပိုက်နက် ကျူးလွန် စတဲ့ ပြစ်မှုတွေနဲ့ ထောင်ဒဏ် ၃ လ ချခဲ့ပါတယ်။\nနောက်တခါ ပြီးခဲ့တဲ့ နိုဝင်ဘာလ ၁၄ ရက်နေ့ကလည်း မုံရွာဘက်က ကြေးနီစီမံကိန်း ဆန္ဒပြပွဲကို သတင်းယူတဲ့ သတင်း ထောက် နှစ်ဦးရဲ့ ဓာတ်ပုံတွေကို အာဏာပိုင်တွေက အတင်းအကြပ် ဖျက်ဆီးခိုင်းခဲ့တာမျိုးလည်း ရှိခဲ့ပါသေးတယ်။\nဖမ်းဆီး နှောင့်ယှက်မှုကနေ ကန့်သတ်ချုပ်ချယ်မှုတွေ အကြောင်းကို ဆက်ပြောရမယ် ဆိုရင် ရခိုင်ဘက်မှာ ဖြစ်ပွားခဲ့တဲ့ ပဋိပက္ခနဲ့ ပတ်သက်ပြီး နိုင်ငံခြား သတင်းဌာနကြီး တခုရဲ့ သတင်းဖော်ပြချက်ဟာ မှားယွင်းတယ်လို့ ပြန်ကြားရေး ၀န်ကြီးဌာန ဘက်က ယူဆတဲ့အတွက် အဲဒီသတင်းဌာနက သတင်းထောက်တွေ အပါအ၀င် နိုင်ငံခြား သတင်းထောက်တွေကို ဂျာနယ်လစ် ဗီဇာ ထုတ်ပေးမှုကိုလည်း တင်းကျပ်လိုက်ပါသေးတယ်။\nနောက် တချက်ကတော့ အစိုးရပိုင် မီဒီယာနဲ့ ပုဂ္ဂလိကပိုင် မီဒီယာတွေရဲ့ အားပြိုင်မှု ကြီးထွားလာခြင်းလို့ ပြောရမယ် ထင်ပါတယ်။ ပုဂ္ဂလိကပိုင် သတင်းစာနဲ့ ဂျာနယ်တွေက အစိုးရ သတင်းစာမှာ သွားထည့်တဲ့ ကြော်ငြာတွေကို အစိုးရ သတင်းစာက ဆင်ဆာ ဖြတ်လိုက် ပါတယ်။ ဒုတိယ အချက်ကတော့ အစိုးရအဖွဲ့ အတွင်းက အရေးကြီးသတင်းတွေကို ပုဂ္ဂလိက သတင်း လောက ဆီ မပေးဘဲ အစိုးရပိုင် မီဒီယာတွေကိုသာ ဦးစားပေး ထုတ်ပေးနေတယ်။ ပြန်ကြားရေး ၀န်ကြီးဌာနဟာ နိုင်ငံတော် ဘဏ္ဍာကို အသုံးပြုးပြီး ပုဂ္ဂလိက မီဒီယာလောက အပေါ် အနိုင်ကျင့်နေတယ် ဆိုတဲ့ စွပ်စွဲချက်တွေလည်း ထွက်လာနေပါတယ်။\nဒါက ပုဂ္ဂလိက မီဒီယာသမားတွေအပေါ် အစိုးရဘက်က ဖိနှိပ်လာမှု အပိုင်းပါ။ ဒီကြားထဲ ပုဂ္ဂလိကပိုင် မီဒီယာလောကမှ သတင်း သမားတွေဟာ သတင်းကျင့်ဝတ်ကို မသိဘူး၊ စံချိန်စံညွှန်း မမီဘူးဆိုတဲ့ စွပ်စွဲချက်တွေလည်း ထွက်လာနေ ပါတယ်။\nရှေ့မှာတင်ပြခဲ့တဲ့ Unity ဂျာနယ်ရဲ့ သတင်း ဖော်ပြမှုကိုတောင် သတင်းကျင့်ဝတ်နဲ့မညီဘူး၊ စံချိန်စံညွှန်းကို မသိဘူးဆိုပြီး ဝေဖန်တဲ့ လူတွေလည်း ရှိနေပါတယ်။\nတခါ အခုရက်ပိုင်း အတွင်းထုတ်ဝေတဲ့ နာမည်ကြီး ဂျာနယ်တခုမှ နာမည်ကြီး အဆိုတော် လူငယ်တဦးရဲ့ ဆောင်းပါးထဲမှာလည်း သူ့ကို အင်တာဗျုးလာလုပ်တဲ့ သတင်းသမားဟာ မူးရူးနေတဲ့ အပြင် အင်တာဗျုးမယ့် အကြောင်းအရာကိုလည်း ဘာမှ ကြိုတင် လေ့လာ မထားဘူး။ သူ့အမည်ကိုတောင် မှန်အောင် မခေါ်တတ်ဘူး။ မီဒီယာသမားတွေ ဟာ “ဖွ” ဖို့လောက်၊ “စောင် ရေ များအောင်လောက်ပဲ” စိတ်ဝင်စားနေတယ် ဆိုပြီး ပြင်းပြင်းထန်ထန် ဝေဖန်ထားတာ တွေ့ရပါတယ်။\nဒီလို နှစ်ဖက်အမြင်တွေ ငြင်းခုန်လို့ ကောင်းတုန်းမှာ မြန်မာနိုင်ငံရဲ့ ပထမ ဆုံး မီဒီယာကျောင်းဖြစ်တဲ့ Myanmar Journalism School ကို ဒီနှစ်ထဲ ဖွင့်နိုင်ဖွယ် ရှိတယ်လို့ သတင်းတွေ ထွက်လာ ပါတယ်။ ပွင့်လင်းခါစ မြန်မာ့ မီဒီယာလောကမှာ အတွေ့အကြုံရှိသူ၊ နိုင်ငံတကာ အဆင့်မီသူ သတင်းသမားတွေ နည်းနေသေးလို့ ဒီလို ကျောင်းတွေ ဖွင့်တာကို မူအရ ကြိုဆိုရမှာ ဖြစ် တယ်။ ဒါပေမယ့် ဒီကျောင်းကို ပြန်ကြားရေးဝန်ကြီးဌာနက ချုပ်ကိုင်ဖို့ ပြင်ဆင်နေတဲ့ အတွက် မီဒီယာသမားတွေက မကျေမလည် ဖြစ်နေတယ်လို့ ဆိုပါတယ်။\nအနှစ်ပြန်ချုပ် ရရင်တော့ မြန်မာ့ မီဒီယာလောက တိုးတက်မှု အခြေနေဟာ နိုင်ငံရေး အသွင်ကူးပြောင်းမှု လုပ်ငန်းစဉ် တိုးတက်ခြင်းနဲ့ တိုက်ရိုက် ဆက်စပ်နေ ပါတယ်။ နိုင်ငံရေး အသွင်ကူးပြောင်းမှု တိုးတက်မှ မီဒီယာ လွတ်လပ်ခွင့်လည်း တိုးတက်သလို ဖြစ်နေပါတယ်။ ဆိုလိုတာကတော့ ဥပဒေတွေ၊ မူလ ရပိုင်ခွင့်တွေ၊ Institutions(အသင်းအဖွဲ့ ဆိုင်ရာ) တွေ အရ မီဒီယာ လွတ်လပ်ခွင့်ကို အသေအချာ ကာကွယ်ပေးထားတဲ့ အဆင့်ကို မရောက်သေးပါ။\nနိုင်ငံရေး အခြေနေအရ ကြည့်ပျော်ရှုပျော် ဖြစ်အောင် ပေးထားတဲ့သဘော၊ သမ္မတက ဖြစ်ဖြစ်၊ လွှတ်တော် ဥက္ကဌက ဖြစ်ဖြစ်၊ ပြန်ကြားရေး ၀န်ကြီးက ဖြစ်ဖြစ် ပုဂ္ဂိုလ်ရေး သြဇာအရ ပေးထားတဲ့ အဆင့်မှာသာ ရှိနေပြီး ဥပဒေအရ၊ Institutions အရ အာမခံထားတဲ့ အဆင့် မတွေ့ရသေးပါ။ ဒါကြောင့် နိုင်ငံရေး အခြေနေ မကောင်းတာနဲ့ ရထားတဲ့ မီဒီယာ လွတ်လပ်ခွင့်တွေလည်း ချက်ချင်း ပြန်ဆုံးရှုံးသွားနိုင်ပါတယ်။\nတနည်းအားဖြင့် ပြောမယ်ဆိုရင် ရှေ့သုံးလှမ်းတိုးပြီး နောက်ကို နှစ်လှမ်း ပြန်ဆုတ်သွားတဲ့ အခြေနေမျိုး ထပ်မကြုံရ လေ အောင် စာနယ်ဇင်းကောင်စီ (ယာယီ) အပါဝင် မီဒီယာသမား အားလုံးက စည်းလုံးညီညွတ်စွာနဲ့ ရပ်တည် တိုက်ပွဲဝင်ဖို့ လိုပါတယ်။\nစာနယ်ဇင်းဆိုတဲ့ ပုံနှိပ်မီဒီယာ အပြင် အသံလွှင့် မီဒီယာ ဖြစ်တဲ့ ရေဒီယိုနဲ့ ရုပ်မြင်သံကြား ဘက်က သတင်းသမားတွေ၊ အွန် လိုင်း မီဒီယာလို့ခေါ်တဲ့ အင်တာနက် အခြေခံ မီဒီယာသမားတွေပါ ပါဝင်တဲ့ မီဒီယာကောင်စီကို အခိုင်မာဖွဲ့ပြီး အာဏာပိုင် အဖွဲ့ မျိုးစုံရဲ့ ဖိနှိပ်မှုတွေကို တွန်းလှန်ဖို့၊ မီဒီယာအခွင့်ရေး အပြည့်အ၀ ရအောင် လက်တွဲဆောင်ရွက်ဖို့ အရေးတကြီးလိုအပ် နေပါကြောင်း တင်ပြလိုက်ရပါတယ်။ ။\nMarch 8, 2014 at 10:24 AM Reply\nYe Naing Moe March 5, 2014 - 5:42 pm\nThanks for this story! Nice one, but I don’t think Myanmar Journalism School is the first media school in Myanmar.\nMarch 9, 2014 at 1:02 AM Reply\nမီဒီယာကို မီဒီယာနဲ့ တိုက်မယ်တဲ့ Eleven ဖေါ်ထုတ်\nကြေးမုံ၊ မြန်မာ့အလင်း၊ ပြည်ထောင်စုနေ့စဉ် ပြီးတော့ Democracy Today အစိုးရနဲ့ ခရိုနီတို့ရဲ့ ကျပ် ၅၀ တန် သတင်းစာ စစ်ပွဲ မီဒီယာကို ကန့်သတ် ချုပ်ချယ်လို သူတွေရဲ့ မီဒီယာ ထောင်ချောက်တွေ နဲ့ ၂ဝ၁၅ ခုနှစ် အတွက် ကြိုတင်ပြင် ဆင်မှုတွေ ကို ပြီးခဲ့တဲ့ တစ်ပတ်မှာ ရေးခဲ့ပါတယ်။\nသူတို့တွေဟာ ပုဂ္ဂလိက သတင်းစာ၊ မီဒီယာတွေကို ခေါင်းမထောင်နိုင်အောင် ရင်းနှီးမြုပ်နှံမှုနဲ့ ဖိနှိပ်ခြင်းကို လုပ်ဆောင် ထားတယ်။ ဒါဟာ ပထမခြေ လှမ်းပါပဲ။ ဒုတိ ယခြေလှမ်းက ယိုင်နဲ့လာတဲ့ သတင်းစာ၊ မီဒီယာတွေ ကို သူတို့နဲ့ ဆက်နွှယ်နေ တဲ့ ခရိုနီ လုပ်ငန်းရှင်တွေ၊ သူတို့ရဲ့ လက်ဝေခံတွေ ကို ဝင်ပြီးနေရာ ယူစေပါ တယ်။ တတိယခြေလှမ်းက မီဒီယာလော ကကြီး တစ်ခုလုံး ကျင့်ဝတ် မရှိ၊ ပျက်စီးနေပြီး ထင်ရာစိုင်းနေ တယ်ဆိုတဲ့ အမြင်ေ ရာက်အောင် သူတို့ရဲ့ လက်ဝေခံတွေ ကတစ်ဆင့် ဝါဒဖြန့်ချီ လုပ်ဆောင်မယ်။ စတုထ္ထခြေ လှမ်းက ပုဂ္ဂလိက မီဒီယာတွေရဲ့ အမှားကို စောင့်ပြီး ဥပဒေထောင်ချောက် ထဲ ဆွဲသွင်းမယ်။ တရားရုံးရောက် တဲ့ အချိန်မှာ မျှတတဲ့ တရားစီ ရင်မှု မပေးဘဲ ထောင်ချ ပစ်လိုက်မယ်။\nဒီခြေ လှမ်းတွေဟာ ၂ဝ၁၅ ခုနှစ်ကို ဦး တည်နေတာပါ။ ၂ဝ၁၅ ခုနှစ် ရွေးကောက် ပွဲ မှန်ကန်မျှ တမှုအတွက် အထောက် အကူပေး မယ့် မီဒီယာတွေ ပါ ပါတယ်။ မီဒီယာ ကို ချုပ်ကိုင်ထားခြင်း အားဖြင့် ရွေးကောက်ပွဲ မသမာမှုတွေကို ဖုံးဖိဖို့ ကြိုးစားတာ ဖြစ်လာနိုင် ပါတယ်။\nအခုဖြစ်နေ တဲ့ မြန်မာနိုင်ငံရဲ့ ပုံစံဟာ ကမ္ဘောဒီးယားနိုင်ငံမှာ လိုမျိုး သက်တမ်းရှည် အာဏာရှင် ဝန်ကြီးချုပ် ဟွန်ဆန်နဲ့ ဆက်နွှယ်နေတဲ့ မိသားစုတွေက မီဒီယာကို ချုပ်ကိုင်ထားတာမျိုး မဟုတ် ပါဘူး။ ဒါပေမဲ့ မီဒီယာကို ကန့်သတ် ချုပ်ခြယ် လိုသူတွေ ရဲ့ လက်ဝေ ခံတွေ၊ ခရိုနီလုပ် ငန်းရှင်တွေ ကတစ် ဆင့် မီဒီယာကို ချုပ်ကိုင်ဖို့ လုပ်တာကို သိသိသာ သာ မြင်တွေ့နေရပါပြီ။\nအစောပိုင်း မှာတော့ သူတို့တွေ ဟာ ရုပ်သံမီဒီ ယာကို ချုပ်ကိုင် ထားပါတယ်။ အခုချိန်မှာ ပုဂ္ဂလိက သတင်းစာတွေ ဖက်ကို ခြေဦးလှည့် လာပါတယ်။မီဒီယာကို ကန့်သတ် ချုပ်ခြယ် လိုသူတွေ ရဲ့ ပထမခြေလှမ်း ရင်းနှီးမြှုပ်နှံ မှုမှာ ခေါင်း မထောင်နိုင်အောင် ဖိနှိပ်ထား တာက သူတို့ အတွက် အကျိုး သက်ရောက်မှု ရှိစေ ပါတယ်။ အခုချိန်မှာ ရင်းနှီးမြှုပ်နှံမှု အခက်အခဲကြောင့် မရပ်တည်နိုင်တော့တဲ့ ပုဂ္ဂလိက သတင်းစာတွေ ရှိနေပါပြီ။ ဒီအဆင့်မှာတင် နောက်ထပ်ထိုးနှက်တဲ့ အချက်က ပုဂ္ဂလိက သတင်းစာတွေကို ဈေးနှုန်း(ရောင်းဈေး)နဲ့သတ်ဖို့ ကြိုးစားတာ ဖြစ်ပါတယ်။\nလက်ရှိ သတင်းစာဈေး ကွက်ထဲမှာ အစိုးရ သတင်းစာတွေ က ငွေကျပ် ၅ဝ နဲ့ဖြန့်ပြီး ပုဂ္ဂလိက သတင်းစာတွေရဲ့ ဖြန့်ဈေးကို ဖိနင်းထား ပါတယ်။ အခြေခံ အဆောက် အဦက အစ စက်ပိုင်း ဆိုင်ရာ၊ ဖြန့်ချိရေး လုပ်ငန်းတွေ အားလုံး ပြည်သူ့ ဘဏ္ဍာနဲ့ လည်ပတ်နေ တာကြောင့် သူတို့ရဲ့ အရှုံး အမြတ်က အဓိက မကျ ပါဘူး။ ဒါကြောင့် ကြေးမုံ၊ မြန်မာ့အလင်း စတဲ့အစိုး ရ သတင်း စာတွေဟာ အသွင်ပြောင်း ထုတ်ခဲ့ပေ မဲ့ ဈေးနှုန်းကို မပြောင်း ခဲ့ပါဘူး။\nပုဂ္ဂလိက သတင်းစာတွေ စထွက် လာချိန်မှာ ပြည်ထောင် စုနေ့စဉ် သတင်း စာက အစိုးရ သတင်း စာတွေနဲ့ ယှဉ်ပြိုင်ဖို့ ကြိုးစား ခဲ့ပါတယ် ။ ပြည်ထောင် စုကြံ့ ခိုင်ရေးနဲ့ ဖွံ့ဖြိုးရေး ပါတီက ထုတ်ဝေနေ တဲ့ ပြည်ထောင်စုနေ့ စဉ်ကို အမှီ အခိုကင်းပြီး လွတ်လပ်တဲ့ ပုဂ္ဂလိက သတင်း စာလို့ အပြည့်အဝ မသတ် မှတ်နိုင်ပါဘူး။ ပါတီသတင်း ဦးစားပေး သတင်းစာ ဖြစ်ပါတယ်။ ဒါကြောင့် လည်း သူတို့ရဲ့ သတင်းစာကို အခြားပုဂ္ဂလိက သတင်းစာတွေ ရဲ့ ဖြန့်ဈေးအောက်ေ လျှာ့ ချ ပြီး ဖြန့်ခဲ့ ပါတယ်။\nဒီနေ့ (ဖေဖော်ဝါရီ ၂၃ ရက်)မှာပဲ ဖြန့်ဈေး ၅ဝ ကျပ်နဲ့ စမ်းသပ် ထုတ်ဝေလာတဲ့ သတင်းစာ တစ်စောင် ထွက်လာ ပါတယ်။ Democracy Today လို့ နာမည်ပေး ထားပါတယ်။ ဒီသတင်း စာကို ကိုယ်စား လှယ်ဖြန့် ဈေး ၅ဝ နဲ့ ရတယ်လို့ သတင်းစာ ကိုယ်စားလှယ် တစ်ချို့က ပြောပါတယ်။ သတင်းစာ အတွင်း ပိုင်းမှာပါတဲ့ သူ တို့ကြော်ငြာ မှာ ရောင်းဈေး ကျပ် ၁ဝဝ လို့ ရေးထား ပါတယ်။\nDemocracy Today ဟာ မကြာသေး မီက ထုတ်ဝေမှု ရပ်ဆိုင်းသွားတဲ့ ရန်ကုန် တိုင်းမ်သ တင်းစာကို အသွင်ပြောင်း၊ အမည်ပြောင်း ထုတ်ဝေခဲ့တာပါ။ ရန်ကုန် တိုင်းမ် သတင်းစာ ရပ်ဆိုင်း သွားတုန်းက အဲဒီသတင်း စာကို ရွှေသံလွင် Sky Net က ရှယ်ယာ ထည့်ပြီး ဆက်ထုတ်မယ် ဆိုတဲ့ သတင်း ထွက်ခဲ့ပါ တယ်။ ရွှေ သံလွင် Sky Net ဆိုတာ အစိုးရဆီ ကနေ အခွန်သက် သာခွင့်တွေ အပါအဝင် အထူးအခွင့် အရေးတွေ ရထားတဲ့ ခရိုနီ ကုမ္ပဏီ တစ်ခု ဖြစ်ပါတယ်။\nရန်ကုန် တိုင်း(မ်)ဟာ (သတင်း စာဈေးကွက် အတွင်း)ကျပ် ၂ဝဝ ရောင်းဈေး ရှိတုန်း ကတောင် ရပ်တည်ဖို့ ခက်ခဲ ခဲ့ပါတယ်။ နောက်တော့ ထုတ်ဝေမှု ယာယီ ရပ်လိုက် ပါတယ်။ အခု ရန်ကုန် တိုင်းမ်ကို အသွင်ပြောင်း၊ အမည်ပြောင်း ပြီး ၃၂ မျက်နှာ နဲ့ ထုတ်ဝေမယ့် Democracy Today ကို ကျပ် ၁ဝဝ နဲ့ ရောင်း မှာဖြစ် ပါတယ်။ Democracy Today ရဲ့နောက်မှာ ရွှေသံလွင် Sky Net ရှိနေပြီလား။ ကာယကံ ရှင်တွေက ထုတ်မပြောသေး ပါဘူး။ (ပထမ ပိုင်း)\nMarch 9, 2014 at 1:03 AM Reply\nဒါပေမဲ့ အစိုးရပိုင် ကြေးမုံ၊ မြန်မာ့အလင်း၊ ပြည်ခိုင်ဖြိုး ပါတီပိုင် ပြည်ထောင် စုနေ့စဉ် သတင်းစာတွေ နဲ့အပြိုင် ဖြန့်ဈေးတူ ထုတ်ဝေ မယ့် သတင်း စာ တစ်ေ စာင် ပေါ် လာပြီလို့ ဆိုရမှာပါ။ ပြီးခဲ့တဲ့ နှစ်ထဲမှာ ရွေးကောက်ပွဲ ကော်မရှင် ဥက္ကဋ္ဌရဲ့သား ပိုင်ဆိုင်တဲ့ မိုးဆမ်းပန်း မီဒီယာ က အခမဲ့ သတင်း စာတစ်စောင် ထုတ်ခဲ့ ပါသေးတယ်။ The Messenger အခမဲ့နေ့ စဉ်ထုတ် သတင်းစာဟာ အခမဲ့ ဆိုပေမဲ့ ပရိသတ်ကြား ထဲကို ကျယ်ကျယ်ပြန့် ပြန့် ရောက်မလာ ခဲ့ပါဘူး။\nပြန်ကြားရေး ဝန်ကြီးဌာ နက မီဒီယာ ကို မီဒီယာ နဲ့ တိုက်မယ် ဆိုတဲ့ ဆောင်ပုဒ် ကို လက်မ လွှတ်သေး ပါဘူး။ သူတို့ရဲ့ သတင်း စာတွေကို ရင်းနှီးမြှုပ်နှံ မှု၊ အခြေခံ အဆောက်အဦ အားကောင်းကောင်း နဲ့ အခိုင်အမာ တည်ဆောက်ထား ပါတယ်။ သူတို့ ကတော့ သူတို့ရဲ့ သတင်းစာ ထုတ်ဝေမှု မရှုံး ဘူးလို့ အမြဲပြောနေ ပါတယ်။ ဒါပေမဲ့ ၂ဝ၁၃-၂ဝ၁၄ ဘဏ္ဍာနှစ် အတွက် ငွေလုံးငွေရင်း အသုံးစရိတ် ကျပ်ငွေ ၃၆ ဒသမ ၅၆၆ ဘီလျံ တောင်းထားပါတယ်။ လွှတ်တော်ကိုယ်စားလှယ်တွေ၊ သတင်းစာဆရာတွေနဲ့ ပြည်သူတွေက ဒီလိုတောင်းခံတာကို ဝေဖန်ပါတယ်။ ဒီမိုကရေစီအစိုးရ ဖြစ်နေတဲ့အချိန်မှာ အစိုးရပိုင် မီဒီယာကတစ်ဆင့် ဝါဒဖြန့်တာတွေကို လူထုချွေးနဲစာ ဘဏ္ဍာငွေတွေသုံးပြီး မလုပ်သင့်တော့ဘူးလို့ ဝေဖန်နေကြတာပါ။ သူတို့က နောက်ဆုတ်မယ့်ပုံ မရှိပါဘူး။\nဒီအချိန်မှာ မီဒီယာကို ကန့်သတ်ချုပ်ချုယ်လိုသူတွေရဲ့ လက်ဝေခံတွေ၊ ခရိုနီလုပ်ငန်းရှင်တွေက ပုဂ္ဂလိကသတင်းစာ ဈေးကွက်ထဲ ဝင်လာပါပြီ။ သိပ်မကြာခင်မှာ ထွက်လာမယ့် ပုဂ္ဂလိကသတင်းစာ တစ်စောင်မှာလည်း ခရိုနီလုပ်ငန်းရှင်တချို့ ငွေကြေးစိုက်ထည့်ထားတယ်လို့ သိရပါတယ်။\nပြီးခဲ့တဲ့တစ်ပတ် ဆောင်းပါးမှာ ဖော်ပြထားသလိုပါပဲ။ နိုင်ငံခြားရေး ဝန်ကြီးဟောင်းရဲ့သား ထုတ်ဝေနေတဲ့ သတင်းစာ၊ ရွေးကောက်ပွဲကော်မရှင်ဥက္ကဋ္ဌရဲ့သား ထုတ်ဝေနေတဲ့ သတင်းစာ၊ အတိုက်အခံ မီဒီယာအဖြစ် ကာလရှည် ရပ်တည်နေခဲ့ရာက ပြည်တွင်းဝင်ပြီး သတင်းစာထုတ်၊ ဆက်မရပ်တည်နိုင်တော့လို့ FMI ကုမ္ပဏီ အပါအဝင် မြန်မာတိုင်းမ်ကို ပူးတွဲတည်ထောင်ခဲ့သူ တစ်ဦးကို ရှယ်ယာဝင်ခိုင်းပြီး ဆက်ထုတ်နေရတဲ့ သတင်းစာ၊ ပြည်ထောင်စုကြံ့ခိုင်ရေးနဲ့ ဖွံ့ဖြိုးရေးပါတီက ထုတ်ဝေတဲ့ သတင်းစာ၊ ပြည်ထောင်စုကြံ့ခိုင်ရေးနဲ့ ဖွံ့ဖြိုးရေးပါတီက သွယ်ဝိုက်အားဖြင့် ထောက်ပံ့ထားတဲ့ သတင်းစာ၊ ဂျာနယ်၊ သာသနာရေးဝန်ကြီးက ထောက်ပံ့နေတယ်ဆိုတဲ့ ဂျာနယ်၊ IGE ကုမ္ပဏီပိုင်ရှင် ထုတ်ဝေနေတဲ့ ဂျာနယ်၊ CB ဘဏ်က ကျောထောက်နောက်ခံပေးထားတဲ့ ဂျာနယ် စသဖြင့် ရှိနေပါပြီ။\nDemocracy Today ရဲ့ ခြေလှမ်းကို ကြည့်ခြင်းအားဖြင့် ကြေးမုံ၊ မြန်မာ့အလင်း၊ ပြည်ထောင်စုနေ့စဉ်နဲ့ မီဒီယာကို ကန့်သတ်ချုပ်ကိုင် လိုသူတွေရဲ့ လက်ဝေခံတွေ၊ ခရိုနီလုပ်ငန်းရှင်တွေရဲ့ ငွေကြေးစိုက်ထည့်တဲ့ သတင်းစာတွေဟာ ဖြန့်ဈေး ကျပ် ၅ဝ တန် သတင်းစာစစ်ပွဲ ဆင်နွှဲတော့မယ့် အခြေအနေကို ဦးတည်နေပါတယ်။ ဒီစစ်ပွဲဟာ သတင်းစာဈေးကွက်ကိုဖျက်မယ့် ထောက်ချောက်တစ်ခု ဖြစ်လာနိုင်ပါတယ်။ (ဒုတိယ ပိုင်း)\nသတင်းစာတစ်စောင်ထုတ်ဖို့ လူသားအရင်းအမြစ်၊ အခြေခံအဆောက်အဦ၊ စက်ပိုင်းဆိုင်ရာ ကိစ္စတွေအတွက် အနည်းဆုံး အမေရိကန်ဒေါ်လာ ၁ဝ သန်းရှိ မှ ကောင်းကောင်း လည် ပတ်နိုင်မှာ ပါ။ လက်ရှိသ တင်းစာဈေး ကွက်ထဲ ရောင်းဈေး ၂ဝဝ ကျပ်ဖြစ်နေ တဲ့ အရောင်းရ ဆုံး ပုဂ္ဂလိက သတင်းစာတွေ ဟာ ရပ်တည်မှု အတွက် ရုန်းကန်နေကြပါတယ်။\nပုဂ္ဂလိက သတင်းစာတွေ ရဲ့ခြေလှမ်း ယိုင်နဲ့ သွားတာနဲ့ သူတို့ နေရာကို အစားထိုး ဝင်မယ့် သူတွေက အဆင့်သင့် ရှိနေပါတယ်။ သူတို့ရဲ့ ရည်ရွယ်ချက် က ပြည် သူ လူထုအတွက်၊ ပြည်သူလူထုရဲ့ သတင်းသိပိုင် ခွင့်ကို ကာကွယ်စောင့်ရှောက် ဖို့အတွက်၊ ပြည်သူ ဘက်က ရပ်ပြီး ပြည်သူ့နစ် နာချက်တွေကို တင်ပြဖို့ထွက် လာမယ့် သတင်းစာတွေ ဖြစ်လာနိုင်ပါ့မလား။\nကြေးမုံ၊ မြန်မာ့ အလင်း၊ ပြည်ထောင် စုနေ့စဉ်၊ Democracy Today တိုရဲ့ ဖြန့်ဈေးကျပ် ၅ဝ တန် သတင်း စာစစ်ပွဲကို သာမန်ကိစ္စ တစ်ခုလို့ မမြင်ပါဘူး။ ၂ဝ၁၅ ခုနှစ်အတွက် စနစ်တကျ ပြင်ဆင်နေတဲ့ ကိစ္စတွေထဲက ခြေလှမ်းတစ်ရပ်လို့ ယူဆပါတယ်။\nရွေးကောက်ပွဲ တစ်ရပ်မှာ မီဒီယာရဲ့ အခန်းကဏ္ဍ အရေးကြီး ပါတယ်။ ၂ဝ၁ဝ ပြည့်နှစ် ရွေးကောက် ပွဲမှာ မီဒီယာတွေ လွတ်လပ် ခွင့်အပြည့် မရခဲ့ပါဘူး။ ဖိနှိပ်ခံ ခဲ့ရပါတယ်။ သတင်းစီး ဆင်းမှုတွေ ကန့်သတ်ခံခဲ့ ရပါတယ်။ ၂ဝ၁၂ ခုနှစ် ကြားဖြတ်ေ ရွးကောက်ပွဲမှာ လွတ်လပ်မှု အထိုက် အလျောက် ရခဲ့ပါတယ်။ မှန်ကန် တိကျတဲ့ သတင်းဖော်ပြ မှုတွေနဲ့ မီဒီယာတွေ ရဲ့ အကျိုးသက်ရောက် မှု အားကောင်းခဲ့ ပါတယ်။ ၂ဝ၁၅ ခုနှစ်အ ကြို ၂ဝ၁၄ ခုနှစ်မှာ မီဒီယာကို ကန့်သတ် ချုပ်ခြယ် လိုသူတွေ ခေါင်းထောင် လာခဲ့ပါပြီ။ သူတို့ရဲ့ လက်ဝေ ခံတွေ၊ အစိုးရ ဆီကနေ သက်သာ ခွင့်တွေ အများကြီး ရထားတဲ့ ခရိုနီလုပ်ငန်း ရှင်တွေ ရုပ်သံ မီဒီယာမှာ တင် မကဘဲ ပုဂ္ဂလိက ပုံနှိပ် မီဒီယာမှာပါ နေရာယူ ထားပါပြီ။ ပြန်ကြားရေး က သူတို့ရဲ့ ဝါဒဖြန့် ချိရေး ပုံနှိပ်၊ ရုပ်သံမီ ဒီယာတွေ ကို အခိုင်အမာ တည်ဆောက် ထားပါတယ်။\n၂ဝ၁၅ ခုနှစ်ဆိုတာ သိပ် မဝေးတော့တဲ့ ကာလ တစ်ခုပါ။ ၂ဝ၁၅ ခုနှစ် နှစ်ကုန်ပိုင်း မှာ ရွေးကောက် ပွဲ လုပ်ပါတော့ မယ်။ ၂ဝ၁၅ ခုနှစ် မရောက် ခင်မှာ အမှီ အခို ကင်း ပြီး လွတ်လပ် တဲ့ မီဒီယာတွေ ကျဆုံးသွား မယ်ဆိုရင် ဒါဟာ ကောင်းတဲ့ လက္ခဏာ မဟုတ်ပါဘူး။ အမှီအခို ကင်းပြီး လွတ်လပ်တဲ့ ပုဂ္ဂလိက သတင်းစာတွေ ဘယ်လောက် ကြာကြာ တောင့်ခံနိုင် မလဲဆိုတာ စောင့်ကြည့် ရမယ့် အချိန် ရောက်လာပါပြီ။


ကာရန်မဲ့ အတွေးစများ: ရန်ကုန်ပြန် မှတ်တမ်း (၃)\nမတွေ့တာကြာလို့ လှည့်လာတာ လက်စသတ်တော့ ရန်ကုန်ပြန်နေတာကိုး။ ရန်ကုန်ရဲ့ ကောင်းတာလေးတွေလဲ ပြောဦးမှပေါ့ အမရဲ့။ ဆိုးကွက်တွေချည်းပဲ။\nSeptember 6, 2007 3:27 AM\nဟီဟီ...ကိုရဲမွန်ပြောလည်းပြောစရာပဲ။ ကျွန်မ ရန်ကုန်ပြန်သွားတာ သဘောကျတာဆိုလို့ ဘာတခုမှ မတွေ့ခဲ့ဘူး။ ကောင်းတာလေးတွေ ရေးချင်ပေမဲ့ ကျွန်မကပဲ အဆိုးမြင်နေလို့လားမသိဘူး ဘာကောင်းတာမှ ပြောစရာမရှိဘူးဖြစ်နေတယ်။:D အဲဒီတော့ ကျွန်မရေးထားတာ ရန်ကုန်ရဲ့ ဆိုးကွက်တွေကြီးပဲ ဆိုရင်လည်း သည်းခံပြီး ဖတ်ကြပါ။ ကိုယ်ကြုံတာ၊ မြင်တာ၊ ခံစားရတာတွေပဲ ရေးထားတာပါ။ အပိုတွေ ပြောထားတာ တခုမှ မပါပါဘူးလို့...\nရန်ကုန်အ၀င် ရွှေတိဂုံဘုရားကို သင်္ဘောပေါ်ကနေ ခုလို ဖူးမြော်ရတယ်\nရန်ကုန်ပြန်ရောက်တဲ့ ပထမဆုံးရက်ပဲ မတွေ့ရတာကြာပြီဖြစ်တဲ့ လူတွေနဲ့ပြန်ဆုံရလို့ နည်းနည်းပျော်သလို ခံစားရတယ်။ နောက်ရက်တွေတော့ ကိုယ့်အိမ်မှာတောင် ကိုယ်နေရတာမပျော်ဘူး။ စထဲက အိမ်ထမင်း၊ အိမ်ဟင်းစားပြီး မိသားစု စုံစုံညီညီနဲ့နေနေရလို့လား မပြောတတ် ရန်ကုန်ပြန်ရောက်လို့ သူများတွေလို မိသားစုနဲ့တွေ့ရတယ်ဆိုတဲ့ feel လည်းမခံစားရ၊ အမေက ချက်ကျွေးတဲ့ ထမင်း၊ ဟင်းကို စားရလို့ အရမ်းစားကောင်းတယ်ဆိုတဲ့ feel လည်းမခံစားရ။ အရာရာ ဟောင်းမြင်းနေတဲ့ထဲ ကျွန်မတို့ အိမ်လည်း အပါအ၀င်။ လူသိပ်မနေတော့တဲ့ ကိုယ်တသက်လုံးနေခဲ့တဲ့ ကိုယ့်အိမ်ကိုယ် ကြည့်ရတာ ပိုဟောင်းနွမ်းသွားပြီး တခြားအိမ်တလုံးလိုမျိုး မြင်နေရတဲ့ feel ကြီးနဲ့။ နေရ၊ ထိုင်ရတာ တော်တော်ကို စိတ်မသက်မသာဖြစ်ရတယ်။\nပိုက်ဆံတွေကို ရေပြီးတော့ လက်ညှိုးနဲ့လက်မမှာ မည်းပြီးကျန်ခဲ့တာကို ကြည့်ရင်း မြန်မာနိုင်ငံက ပိုက်ဆံလေးတွေ ဘယ်လိုကြောင့် နွမ်းဖတ်နေလည်း မသိဘူးလို့တွေးဖြစ်တယ်။ စက္ကူနဲ့လုပ်တဲ့ ပိုက်ဆံအရွက်တွေကိုတောင် အချိန်မီ အသစ်မလဲနိုင်လောက်အောင် သစ်တွေ၊ ၀ါးတွေပေါများတဲ့ နိုင်ငံမှာ စက္ကူတွေက ရှားပါးနေပြီလား မပြောတတ်ပါဘူး။ ၂၀၀၊ ၁၀၀ နဲ့ ၅၀တန် ပိုက်ဆံအရွက်လေးတွေက ထောင်တန်အရွက်လေးတွေထက် ပိုသနားစရာကောင်းလောက်အောင် စုတ်နွမ်းပြီး ညစ်ပတ်နေတာကို အများဆုံး တွေ့ရတယ်။\nမြန်မာနိုင်ငံက မထွက်လာခင် သုံးခဲ့ရတဲ့ ၁၀ တန်၊ ၂၀ တန်တွေက အသုံးမ၀င်တော့တဲ့ ငွေစက္ကူသာသာလောက်ပဲ ရှိတော့တာကိုလည်း မယုံနိုင်အောင်ဖြစ်ရသေးတယ်။ ရန်ကုန်ရောက်ချိန် ပထမဆုံးရက်မှာ ပိုက်ဆွံလွှဲထားတာ မရောက်သေးတာနဲ့ ယောင်းမဆီက ၃၅၀၀ လောက် ခဏယူပြီး အရင်က အမြဲစီးနေကျ သရေစိမ်းဖိနပ်လေးကို သူငယ်ချင်းတွေနဲ့ သွားဝယ်ရင်း စားချင်တဲ့ မုန့်တွေလည်း စားခဲ့မယ်ဆိုတဲ့ စိတ်ကူးနဲ့ ထွက်ခဲ့တယ်။ စတိုးဆိုင်ကို ရောက်တော့ ဖိနပ်က ၃၇၀၀တဲ့။ လူလည်း ပါးစပ်အဟောင်းသားဖြစ်ရတယ်။ ကျွန်မ မြန်မာမှာရှိနေစဉ် ၀ယ်နေကျဈေးက ၇၀၀ ကျပ်ပါ။ ဈေးတက်ရင်တောင် အဲလောက်တက်မယ် မထင်ထားခဲ့။ ၅ နှစ်အတွင်းမှာ လိုက်မမီနိုင်အောင် ပြောင်းလဲသွားတာ ကုန်ဈေးနှုန်းပါလားလို့တော့ တွေးလိုက်မိတယ်။ ကျွန်မ မသိတော့တဲ့ တခြားတံဆိပ်နဲ့ ဖိနပ်တွေလည်း ရှိပေမဲ့ စီးနေကျ ငွေငန်းမင်းတံဆိပ် လေးညှင်းရောင်ကိုပဲ အစွဲအလန်းကြီးကြီးနဲ့ ၀ယ်လာလိုက်တယ်။ အိမ်ပြန်ရောက်တော့ ပိုက်ဆံ ၂၀၀ စိုက်ပေးတဲ့ သူငယ်ချင်းကို ပြန်ပေးတာ မယူတဲ့အပြင် ၂၀၀ လေးကိုများ စကားထဲ ထည့်ပြောနေရသေးတယ်ဆိုတဲ့ပုံစံနဲ့ တယောက်မျက်နှာ တယောက်ကြည့်ပြီး ရယ်နေကြတဲ့ ကျွန်မသူငယ်ချင်းတွေကို ကြည့်ရင်း ဒုတိယမ္ပိ ပါးစပ်ဟောင်းလောင်းဖြစ်ရပြန်တယ်။ အော် ပိုက်ဆံ ၂၀၀ က ဘာမှ မယ်မယ်ရရ ၀ယ်မရဘဲ လမ်းဘေးက ဖုန်း တခါ ဆက်စာပဲ ရှိတော့တယ်ဆိုတာ ကျွန်မမှ မသိသေးဘဲလေ။ ဘာပဲပြောပြော အဲဒီ(ရောက်ရောက်ချင်း)နေ့ကတော့ သရေဖိနပ်တရံကို ၃၇၀၀ ပေးရတယ်ဆိုပြီး ကျွန်မကတော့ ပြောလို့မဆုံးနိုင်ခဲ့။\nသင်္ဘောပေါ်မှ ရန်ကုန်အ၀င် မြင်ကွင်း\nမြန်မာပြန်ရောက်တုန်း ဧရာဝတီတိုင်းဘက်ကို ကားနဲ့ အလည် သွားဖြစ်တယ်။ အဲဒီဘက်မှာက မြို့တိုင်းလိုလိုမှာ အမျိုးတွေရှိတယ်လေ။ ကားက လူ ၈ ယောက်စီးရတဲ့ တက္ကစီကားလေးတွေကို စီးသွားရတာ။ လမ်းခရီးမှာ ကားပေါ်ကလူတွေ ပြောကြတဲ့စကားကို နားထောင်ရင်း မမြင်ရတာကြာပြီဖြစ်တဲ့ လယ်ကွင်းတွေ၊ တဲပုတ်လေးတွေ၊ မြင်းလှည်းတွေကို ကြည့်ရင်းနဲ့ပေါ့။ ပြောသာပြောတယ်။ အဲဒီဘက်မှာ မြင်းလှည်းတွေက ရှားပါးပစ္စည်းတွေပဲ။ များသောအားဖြင့် ဆိုင်ကယ်နဲ့ ဆိုက်ကားတွေပဲ တွေ့ရတယ်။\nတချို့လယ်ကွင်းတွေက ရေမြုပ်နေတယ်။ ကားပေါ်ပါလာတဲ့ အဲဒီဒေသခံ ဦးလေးကြီးနဲ့ အဒေါ်ကြီးတွေက မေးသမျှ ရှင်းပြပေးကြတယ်။ အရင် အဲဒီဒေသက မိုးစပါးအရမ်းအောင်တဲ့ လယ်တွေဖြစ်တဲ့အကြောင်း၊ နောက်တော့ နှစ်သီးစားဆိုပြီး လုပ်လိုက်တာ လယ်တွေ ပျက်ကုန်ကြောင်းတွေ ပြောပြတယ်။ ကျွန်မ သိပ်နားမလည်တဲ့ကြားက နားလည်သလောက်ပြောရရင် နှစ်သီးစားဆိုတာ မိုးရော၊ နွေရောမှာ စပါးတွေစိုက်တာပေါ့။ နွေမှာကျတော့ လယ်ထဲ ရေသွင်းပြီး စိုက်ကြတာတဲ့။ အဲဒီလိုလည်း လုပ်လိုက်ရော၊ မိုးရာသီရောက်တဲ့အခါ လယ်ထဲက ရေတွေကပြန်မထွက်၊ မိုးကလည်းရွာနဲ့ လယ်တွေက ရေလျှံပြီး စပါးစိုက်မရဖြစ်သွားတာ။ နွေရာသီကျမှ စိုက်လို့ရတော့တယ်တဲ့။ ပြောင်းပြန်ဖြစ်သွားတာပေါ့။ တချို့လယ်တွေကတော့ လုံးဝပျက်သွားတယ်တဲ့။ နောက် သူတို့အချင်းချင်း ပြောနေကြတဲ့ လယ်ယာနဲ့ ပတ်သက်တာတွေ ကျွန်မလည်း သိပ်တော့နားမလည်ဘူး။ အဲဒီတုန်းက ပထမဆုံးလုပ်ရတဲ့ လယ်သမားတွေ တော်တော်ဒုက္ခရောက်သွားတယ်လို့ ပြောတယ်။ အကြွေးပတ်လည်ဝိုင်းပြီး လယ်တွေ ထိုးဆပ်ရတယ်တဲ့။ စီးပွားရေးလုပ်ငန်းရှင်တွေလည်း တော်တော် ထိသွားတယ်လို့ပြောတယ်။ သူတို့က နှစ်သီးစားစိုက်ဖို့ အဲဒီမြို့နား ပတ်ဝန်းကျင်က စပါးဆိုရင် ကြိတ်ပြီး ဆန်ဖြစ်အောင် လုပ်ရမယ်ဆိုတာလောက်ပဲ သိတဲ့ ဆန်စက်၊ ဆီစက်ပိုင်ရှင်နဲ့ သူဌေးတွေကို ဦးစီးလုပ်ခိုင်းတာတဲ့။\nကားလမ်းဘေး လယ်ကွင်းတွေမှာရှိတဲ့ တဲလေးတွေက လူတွေခမျာ လယ်ကွင်းတွေ ရေမြုပ်နေလို့ လှေလေးတွေနဲ့ သွားလာနေကြတာကို မြင်ရတာလည်း တမျိုးလေးပဲ။ ကားပေါ်မှာပါလာတဲ့ ရန်ကုန်သားဦးလေးကြီးက ခုလို မှတ်ချက် ပြုတယ်။ "ဩော်...ဒီလိုမျိုးဘ၀တွေလည်း ရှိသေးတယ်။ သူတို့ဟာနဲ့ သူတို့တော့ ပျော်နေကြတာပဲနော်"တဲ့။ နောက် လယ်သမားတွေနဲ့ လယ်ယာတွေအကြောင်း ပြောပြီးတော့ ခုတလောဖြစ်နေတဲ့ ရုန်းစုရုန်းစုအကြောင်းနဲ့ ကုန်ဈေးနှုန်းတွေအကြောင်း ပြောကြပြန်ရော။ လက်ရှိ တာဝန်ရှိသူတွေရဲ့ အကြောင်းကို ကားမောင်းတဲ့ ဦးလေးကြီးက ဆက်ပြောတယ်။ "သမီးတို့ရယ် ပြည်သူတွေ၊ ပြည်သားတွေအတွက် သူတို့ ဘာတွေများ အကျိုးရှိအောင် လုပ်ပေးဖူးလို့လဲ"တဲ့။ "သူတို့ဘက်ကနေ လိုက်ကူပြောပေးတဲ့ တချို့လူတွေ ရှိတယ်"တဲ့။ "အဲလိုလူမျိုးတွေနဲ့တွေ့ရင် အဘက တခွန်းပဲ ပြန်မေးလိုက်တယ်... ၇ရက်သားသမီးတွေကို စိတ်ချမ်းသာစေတဲ့ ကောင်းကွက်လေး၊ လုပ်ဆောင်ချက်လေး တစ်ခုလောက်ပဲ ပြောပြပေးပါလားလို့။ အဲဒီလိုပြောလိုက်ရင် ဟိုဘက်က ပါးစပ်ပိတ်သွားရော"တဲ့။ "ဟုတ်တယ်လေ... သူတို့ကြောင့် ပြည်သူတွေ စိတ်ချမ်းသာ၊ ကိုယ်ချမ်းသာဖြစ်ရတဲ့ကိစ္စ ဘာများရှိလို့လဲ"တဲ့။ ဒါက ပြည်သူစစ်စစ် တက္ကစီမောင်းတဲ့ အဘကြီးရဲ့ တကယ့်ရင်ထဲက စကားပါပဲ။ ကျွန်မတို့လည်း အဘကြီးစကား နားထောင်ရင်း ငြိမ်ကျသွားမိတယ်။\nကိုယ်သွားလိုရာရောက်တော့ ပဲ့ထောင်လေးနဲ့ဘုရားပတ်ဖူးရင်း ဘေးမြင်ကွင်းအချို့ကို ဓာတ်ပုံရိုက်ဖြစ်ခဲ့တယ်။ ကားနဲ့လာတုန်းကတော့ ကားလမ်းတွေက ကြမ်းတာကြောင့် လူတောင် အနိုင်နိုင် ထိုင်စီးနေရတာနဲ့ မရိုက်ဖြစ်ခဲ့ဘူး။ အပြန်မှာတော့ ကားနဲ့ မပြန်ဘဲ သင်္ဘောစီးလို့ ပြန်လာခဲ့ပါတယ်။\nရေးပြီးချိန်: 9/06/2007 10:49:00 PM\nAh Ma yay,\nMyanmar lo yay chin pay mat myanmar font type ma ya lo... Burglish nat yay lite tal naww....\nAh ma sar hte mhar....ayin ka 700 tan slipper ko... now 3700 pay ya dal so pee... ta ant ta aww nat yay htar lo par.... Ah ma nay dar Singapoer so... Myanmar nat lae` thate ma way par buu byar.. bar lo de kwar ha chat tay ko am thi dar lae` hin??... Ah ma home ko ta khar mah money ma po buu woo larr?? Exchange rate tay yaw... ta khar mha ma kyi mi buu woo larr... de lauk kyiasat pyat nay bo ma kg par buu byar... Koe tine pyay ko... ko chit tal so yin dot... myat chay ma pyat aung... kyi nay thint dal lo htin par dal byar...\nမောင်လေး a2m2003... အမ မိသားစုနဲ့ ဒီနိုင်ငံမှာ နေနေပါတယ်။ မြန်မာပြည်က ဘယ်သူ့ဆီကိုမှ ပိုက်ဆံပို့စရာမလိုပါ။ မြန်မာပြည်ကို ၅ နှစ်ကျော် တခါမှ မပြန်ဘဲ ပြန်ဖြစ်သွားတဲ့အတွက် အရာရာ အထူးအဆန်းဖြစ်နေတာတော့ အမှန်ပါပဲ။ မယုံဘူးဆိုရင်တော့ ၅နှစ်ကျော်ကြာမှ မြန်မာပြည်ပြန်ကြည့်ဖို့ တိုက်တွန်းလိုက်ပါတယ်။ မြန်မာပြည်နဲ့ အဆက်အသွယ်ပြတ်တယ်လို့ တခါမှ မပြောမိဘူးထင်ပါတယ်။ အွန်လိုင်းမှာ မြန်မာပြည်က သူငယ်ချင်းတွေနဲ့ အမြဲလို အဆက်အသွယ်ရှိပါတယ်။ ၇၀၀ ကို ၃၇၀၀ ပြောင်းလဲသွားတာ မပြောနဲ့။ ၂၀ တန်ကိုတောင် အသုံးဝင်နေသေးတယ် ထင်တဲ့သူပါ။ စင်္ကာပူသည် မြန်မာပြည်နဲ့ မဝေးဘူးဆိုပေမဲ့ စင်္ကာပူသည် မြန်မာပြည်မဟုတ်တာတော့ ဘယ်သူမှ ငြင်းနိုင်မယ် မထင်ပါဘူး။ မြန်မာပြည်နဲ့ အနီးဆုံး ထိုင်းမှာနေတဲ့ မြန်မာတွေကို မေးကြည့်ပါလား။ မြန်မာနိုင်ငံရဲ့ နေ့စဉ်အခြေအနေကို သိလားလို့... ဟုတ်ပြီနော်...\nမပြောချင်ပါဘူး.. အားလွုးကိုဖတ်ပီးသွားတယ် တခုလေးတော့ ပြောချင်လာတာနဲ့ ဒီစာကို ရေးခြင်းပါ.\nမကြိုက်ဘူးဆိုလဲ နားလည်ပေးမှာပါ။ ကော်မန့်တွေမှာပြောသွားသလိုပဲ ဘယ်သူမှ အတင်းလာဖတ်ခိုင်းတာမဟုတ်ပေမဲ့ အေ၇းအသားကကောင်းတယ် ဆွဲဆောင်မူရှိလို့ ဖတ်မိသွားတာ ၀န်ခံပါတယ်။\nမြန်မာပြည်မှာမွေး မြန်မာရေမှာကြီးပီး သူများနိုင်ငံက အစားအစာ တွေကိုပဲ စွဲမက်နေတာတော့ မဖြစ်သင့်ဘူးလို့ထင်ပါတယ်။ ဟုတ်ပါတယ် မြန်မာမြေဟာ သူများနိုင်ငံတွေနဲ့ ယှဉ်ရင် စုတ်ပြတ်နေတာလဲ အမှန်ပါပဲ။ အစားအသောက်တွေ မကောင်းဘူး ပြောတာတော့ လွန်တယ်လို့ထင်ပါတယ်။ ကျနော်ကိုယ်တိုင် မြန်မာပြည်က အစားအသောက်တွေ နဲ့ စားသောက်ဆိုင်တွေ ကို ၁ပတ်မှာ ၄ ရက်စားနေကျလူဆိုတော့ အဲလိုပြောတာကို မခံချင်လို့ပါ။\nစကာင်္ပူဆိုတာ သေးသေးလေးပါ။ တခြားနိုင်ငံတွေကို ရောက်သွားတဲ့ အခါ စ ကို ဒီလိုမျိုးပဲ ပြောမယ်ဆိုတာ ယုံကြည်ပါတယ်။\nကျေးဇူးတင်ပါတယ်။ မြန်မာပြည် မတိုးတက်သေးတာ မှန်ပါတယ်။ အဲလောက်လည်း မဆိုးပါဘူး။ ဒီလိုရေး လို့ ရုရှားကလို့ မထင်ပါနဲ့။ လုံးဝ မဟုတ်ပါဘူး။ ကျနော့်မိသားစုတွေ က ယခုတိုင်ရန်ကုန်မှာပဲ ရှိပါသေးတယ်။ နာဂစ်ကြောင့် အိမ်အမိုးလန် စလောင်းလန် နေပေမဲ့ အဆင်ပြေပါတယ်။ သေချာတာက စားသောက်တဲ့ ဆိုင် အရွေးမှားနေတာ ဖြစ်မှာပါ။\nအင်း... ကိုmaung... နားလည်မှုတွေကတော့ လွဲနေပြီ ထင်ပါတယ်။ စလုံးက အစားအစာတွေကို ကောင်းတယ်လို့ ကျွန်မ တခါမှ မပြောဖူးပါဘူး။ စားသောက်ဆိုင်တွေကို မဆိုလိုပါဘူး။ ရိုးရိုး Hawkerဆိုင်တွေက အစားအစာတွေကို ပြောတာပါ။ စလုံးက အစားအစာက အရမ်းညံ့ပါတယ်။ ဒါပေမဲ့ ကျွန်မတို့အတွက်ကတော့ သိပ်မသိသာပါဘူး။ အိမ်ထမင်း အိမ်ဟင်းပဲ စားလို့ ဘယ်နိုင်ငံရောက်ရောက် စားလို့ကောင်းနေမှာ သေချာပါတယ်။\nရန်ကုန်က အစားအစာတွေ မကောင်းဘူးဆိုတာ တကယ်လည်း မကောင်းတော့တာပါပဲ။ နိုင်ငံခြားမှာ အနေကြာပြီး ထမင်း၊ ဟင်း ကောင်းကောင်း မစားရတဲ့သူတွေအတွက်တော့ လက်ရှိ ရန်ကုန်က အစားအစာတွေက အရမ်းကောင်းနေမှာ မထူးဆန်းပါဘူး။ ရန်ကုန်က စားသောက်ဆိုင်တိုင်း၊ အစားအစာတိုင်းကိုတော့ မကောင်းဘူးလို့ မပြောပါဘူး။ အရင်က ဘယ်နေရာ၊ ဘယ်ဆိုင်မှာပဲ စားစား၊ စားလို့ ကောင်းနေတဲ့ မုန့်ပဲသရေစာ၊ အစားအစာတွေက အခုတော့ လုံးလုံး အရသာမရှိတော့တာကို ဆိုလိုပါတယ်။ ကုန်ဈေးနှုန်းကကြီး၊ အစစအရာရာ ရှားပါးလာတဲ့အခါ ပါလေဟန်လေးတွေနဲ့ ဖြစ်သလို ချက်ပြုတ်ရောင်းချတာကို ဆိုလိုချင်ပါတယ်။ ဥပမာ- ပဲပြုတ်နဲ့ နံပြားဆိုရင် အရင်တုန်းက ဆီချက်နဲ့ ဆီရွှဲရွှဲထည့်ပြီး ရောင်းချပေမဲ့ ခုဆို ဆီတောင် မပါတော့ဘူး။ မုန့်ဟင်းခါးရည်ဆိုလည်း အချိုမှုန့်ကိုသာ အဓိကထည့်ပြီး အားပြုရောင်းနေရတယ်။ ငါးဆိုတာ ပါလေဟန်သက်သက်သာ ရှိတော့တယ်။ ဒီလို အစားအစာတွေက ဘယ်မှာ လာပြီး စားလို့ ကောင်းနိုင်ပါတော့မလဲ။ ဒီလောက်နဲ့ပဲ ကျွန်မ ဥပမာ ပေးတာ လုံလောက်မယ် ထင်ပါရဲ့။\nကျွန်မ ဒီလို (ဆင်ကောင်ကြီးတခုလုံး) ရေးပြ၊ ပြောပြ၊ ရှင်းပြလို့မှ နားမလည်နိုင်သေးဘူးဆိုရင်တော့ ဟုတ်ကဲ့... ကျွန်မလည်း မပြောတတ်တော့ဘူးရှင့်။ ကြိုက်သလို ယူဆနိုင်ပါတယ်။ ကျွန်မသည် ဘ၀မေ့သူ၊ ဘ၀င်မြင့်သူ၊ တိုင်းပြည်သေးသေးလေးမှာ နေနေပြီး ကြီးကျယ်နေသူ... စသဖြင့်ပေါ့... ;))\nsomehow i can not write in burmese so i will write in english.\nsomeone else is using my name and posting comments here, i don't know why they would do that. it's still anonymous on line anyway.\ni am in agreement with you ma soe, that's the bottom line. i love burma, the food, the environment and the people in it. i left burma back in 1983 and living in the US since then. but i have gone back and visited the country since 1990 and almost every year since then. i love eating burmese food, but i had to restrain myself from eating food from the street vendors, especially wat thar dote toe ( yummy), due to uncleanliness. however i am able to eat from street vendors in bkk or s'pore without any problem. that' the different. our neighboring countries are so developed and our country is so undeveloped that it's depressing!\nas i had mentioned in my past comments, i enjoy reading your blog because you areaclever writer. so if you, all ofasudden, start seeing my comments with such different angle then i had been writing, be cautious and check their ip address. perhaps it's an impostor.


ကိုရီးယားသမ္မတနိုင်ငံသို့ ချစ်ကြည်ရေးခရီးရောက်ရှိနေသော ပြည်သူ့လွှတ်တော်ဥက္ကဋ္ဌ ဦးတီခွန်မြတ် မြန်မာသံရုံးဝန်ထမ်းများနှင့် တွေ့ဆုံ | Pyithu Hluttaw\nကိုရီးယားသမ္မတနိုင်ငံသို့ ချစ်ကြည်ရေးခရီးရောက်ရှိနေသော ပြည်သူ့လွှတ်တော်ဥက္ကဋ္ဌ ဦးတီခွန်မြတ် မြန်မာသံရုံးဝန်ထမ်းများနှင့် တွေ့ဆုံ\nကိုရီးယားသမ္မတနိုင်ငံ၊ အမျိုးသားလွှတ်တော်ဥက္ကဋ္ဌ H.E. Mr. Moon Hee-sang ၏ ဖိတ်ကြားချက်အရ ကိုရီးယားသမ္မတနိုင်ငံသို့ ချစ်ကြည်ရေးခရီးရောက်ရှိနေသည့် ပြည်သူ့လွှတ်တော် ဥက္ကဋ္ဌ ဦးတီခွန်မြတ် ခေါင်းဆောင်သော မြန်မာလွှတ်တော်ချစ်ကြည်ရေးကိုယ်စားလှယ်အဖွဲ့သည် အောက်တိုဘာလ ၅ ရက်နေ့ ဒေသစံတော်ချိန် မွန်းတည့် ၁၂၀၀ နာရီချိန်တွင် ကိုရီးယားသမ္မတ နိုင်ငံဆိုင်ရာ မြန်မာသံရုံးသို့ ရောက်ရှိပြီး မြန်မာသံအမတ်ကြီးနှင့် သံရုံးဝန်ထမ်းများအား ရင်းရင်းနှီးနှီး တွေ့ဆုံသည်။\nယင်းနောက် ဒေသစံတော်ချိန် ၁၈၄၅ နာရီချိန်တွင် ပြည်သူ့လွှတ်တော်ဥက္ကဋ္ဌ ခေါင်းဆောင်သော မြန်မာလွှတ်တော် ချစ်ကြည်ရေးကိုယ်စားလှယ်အဖွဲ့သည် ချစ်ကြည်ရေးခရီးစဉ် ပြီးဆုံး၍ ကိုရီးယားသမ္မတနိုင်ငံ၊ အင်ချွန်းလေဆိပ်မှ ပြည်ထောင်စုသမ္မတမြန်မာနိုင်ငံသို့ ပြန်လည် ထွက်ခွာရာ ကိုရီးယားသမ္မတနိုင်ငံ၊ အမျိုးသားလွှတ်တော်မှ တာဝန်ရှိပုဂ္ဂိုလ်များနှင့် ကိုရီးယား သမ္မတနိုင်ငံဆိုင်ရာ မြန်မာသံအမတ်ကြီး ဦးသန့်စင်တို့က အင်ချွန်းလေဆိပ်တွင် ပို့ဆောင်နှုတ်ဆက် ကြသည်။\n၂၀၁၉ ခုနှစ်၊ အောက်တိုဘာလ ၆ ရက်


99 အမည်များအလ္လာဟ်အရှင်မြတ် & မိုဟာမက် (PBUH) | APK ကို Android အတွက် Download\nပင်မစာမျက်နှာ » အစ္စလာမ့် Apps ကပ » 99 အမည်များအလ္လာဟ်အရှင်မြတ် & မိုဟာမက် (PBUH)\n99 အမည်များအလ္လာဟ်အရှင်မြတ် & မိုဟာမက် (PBUH) APK ကို\nAsmaul Husna (အလ္လာဟ်အရှင်မြတ်၏ 99 အမည်များالله) & Asmaul Nabi လောကီနိုင်ငံအရပ်ရပ်ရှိသမျှကျော်မွတ်စ်လင်အလ္လာဟ်အရှင်မြတ်သည် (Asma ul Husna) & မိုဟာမက် (SAW) ၏ 99 လှပအမည်များနှင့်ရင်းနှီးကျွမ်းဝင်ရကြကုန်အံ့တစ်ခုရည်ရွယ်ချက်နှင့်အတူဖွံ့ဖြိုးတိုးတက်လာခဲ့တာပါတဲ့နောက်ဆုံးပေါ်အစ္စလာမ့် App ဖြစ်ပါတယ် ။ ဒါဟာသူတို့ရဲ့အဓိပ္ပါယ်များနှင့်အကျိုးကျေးဇူးများနှင့်အတူအင်္ဂလိပ်, အာရနှင့်ဒူဘာသာစကားတွေနဲ့ 99 အမည်များရှိပါတယ်။ ဒါဟာဘယ်နေရာမှာမဆိုကျမ်းတော်မြတ်ကုရ်အာန်၌သင်တို့၏ phone.Importance ကနေအချိန်မရွေးအလ္လာဟ်အရှင်မြတ် & တမန်တော်မြတ်ရဲ့ 99 အမည်များဤ 99 အမည်များကိုထပ်ခါသို့မဟုတ်အလွတ်ကျက်ရန်ယခု ပို. လွယ်ကူသည်:\nအဆိုပါတောငျးအမည်များကိုအလ္လာဟ်အရှင်မြတ်ရဲ့ဖြစ်ကြသည်။ (7: 180)\nမိမိအအလှဆုံးအမည်များဖြစ်ကြသည်။ (17: 110)\nအလ္လာဟ်အရှင်မြတ်! ဘုရားသခင့သို့သော်ကိုယ်တော်မပါရှိပါသည်။ မိမိအအလှဆုံးအမည်များဖြစ်ကြသည်။ (20: 8)\nဇာတ်ကြောင်းပြောဘူ Huraira (RA): Bukhari, စာအုပ် 9, အတှဲ 93, Hadith 489\nအလ္လာဟ်အရှင်မြတ်ရဲ့တမန်တော်အလ္လာဟ်အရှင်မြတ်သည်အသက်ကိုးဆယ်ကိုးအမည်များ, တဦးတည်းတတရာလျော့နည်းရှိပါတယ် "ဟုပြောသည်; နှင့်နှလုံးအားဖြင့်သူတို့အားလုံးကိုမှတ်မိသူမူကားပရဒိသုဝင်ပါလိမ့်မယ်။ "နှလုံးကသိရန်ကိုဆိုလိုပါသည်တစ်ခုခုရေတွက်ရန်။\nဇာတ်ကြောင်းပြောဘူ Huraira: Bukhari, စာအုပ် 3, အတှဲ 50 နှင့် Hadith 894\nအလ္လာဟ်အရှင်မြတ်ရဲ့တမန်တော် "အလ္လာဟ်အရှင်မြတ်သည်တဦးတည်း-တရာအနုတ်တဦးတည်းဆိုလိုသည်မှာအသက်ကိုးဆယ်ကိုးအမည်များရှိပြီး, အကြင်သူသည်ထိုသူတို့သိတယ်ပရဒိသုကိုသွားပါလိမ့်မယ်။ " ဟုပြောသည်\nကျမ်းမြတ်ကိုရ်အာန်ကနေအလ္လာဟ်အရှင်မြတ် & သူ့တမန်တော်မြတ်၏ 99 အမည်များ၏•လှပရွတ်ဆိုထားသော & Animation ရဲ့\n•အင်္ဂလိပ် & ဒူအတွက်သန့်ရှင်းသောအမည်များများအတွက်အကျိုးကျေးဇူးများ & ဆိုလို\n•ဒစ်ဂျစ်တယ် Tasbeeh ကောင်တာအမည်များထပ်များအတွက်\n• Play စ / အလ္လာဟ်အရှင်မြတ်ရဲ့အမည်များပေး Audio များအတွက် option ကို Pause နဲ့ပြန်လည်စတင်ရန်\n•သူတို့လိုချင်တဲ့အခါတိုင်းအသုံးပြုသူအမည်များ (ထပ်) Tasbhi အကြိမ်ပေါင်းများစွာလုပျနိုငျ\nဒါဟာသင့်ရဲ့တုံ့ပြန်ချက် & ratings ရှိသည်ဖို့တစ်ဦးအပျြောအပါးပါလိမ့်မယ်။\nနောက်ဆုံးပေါ်ဟာ android ဗားရှင်းနဲ့ကိုက်ညီမှုရှိအောင်လုပ်\n99 အမည်များအလ္လာဟ်အရှင်မြတ် & မိုဟာမက် SAW\n12.47 ကို MB


Hamachi any version is OK — MYSTERY ZILLION\nHamachi any version is OK\nI want to get Hamachi 1.0.3.0 or any version crack or serial. If anyone has that file or key let me know.\nအလကားပေးတာ မဟုတ်ဘူးလားဗျ ..\nဟိုဟာဒီဟာအတွက်ဆိုရင်တော့ ဒါမျိုး မနောက်ကောင်းဘူးနော်:2:\nမအိ ဒါက portable version ။ ဖိုရမ်တခုမှာတွေ့လို့ ifile မှာ ပြန်တင်ပေးထားတာ။ သူတို့ရေးထားတဲ့ အမေးအဖြေလေးပါ ကော်ပီကူးပေးလိုက်တယ်။\nSo you can play games or share files with your friend over internet with static ips, likealocal area network.\nHere is the final version of Hamachi Portable\nDownloader ask: Thanks it's not full version\nUploader answer: NO prob zdsiegel....version is FULL....extract all files from rar in one folder and run HamachiP.exe\nHamachi ကိုဟိုနေ ့ကDownload လုပ်ပြီးစမ်းကြည်တာပါ Good တာနဲဆက်စမ်းသပ်မလို့ ပါ\nှုIstein ရေ Thanks


ကျေးဇူးတင်စကား | Myanmar Gazette News Media Forum Network\nCreative Writing » ကျေးဇူးတင်စကား\t28\nPosted by hmee on Mar 15, 2016 in Creative Writing, My Dear Diary | 28 comments\nကျေးဇူးတင်စကားကို လူတိုင်းကြားဖူးမည် ထင်ပါသည်။ နောက် ….. ပြောလည်း ပြောဖူးကြပါမည်။ မိမိက ကူညီလိုက်သောကြောင့် ကျေးဇူးတင်ခံရသည်မှာ သိပ်မထူးဆန်းလှသော်လည်း မိမိတာဝန်မို့ လုပ်သင့် လုပ်ထိုက်လို့ လုပ်ရသော အလုပ်ကို ကျေးဇူးတင်ခံရသည်မှာ ထူးဆန်းသလိုလို ရှိသည်။ မည်သို့သော အကြောင်းကို အခြေခံစေကာမူ ကျေးဇူးတင်ပါတယ် ခင်ဗျာ၊ ကျေးဇူးတင်ပါတယ်ရှင် ဆိုသည်ကတော့ နားဝင်ချိုလှသည်မှာ အမှန်ပင်။ ကျွန်မ ပညာ သင်ယူဖူးသော ဆရာတယောက်မှ သင်ကြားသည်ကို ကျွန်မ ဘယ်တော့မှ မမေ့သလို အမြဲလည်း လိုက်နာဖြစ်သည်။ ကျေးဇူးတင်ပါတယ် ဟူသော စကားကို ပြောရန် တိုက်တွန်းခြင်းဖြစ်သည်။ မိမိ အခပေး၍ ဌါးစီးလာသော ကြောင့် လိုရာလိုက်ပို့ပေးသော ကားသမားကိုပင် ကားခပေးရင်း ကျေးဇူးတင်ပါတယ်ဟု ပြောဖြစ်အောင် ပြောလိုက်ပါ သူ့စိတ်ထဲတွင် ချမ်းမြေ့သွားသောကြောင့် နောက်လူကို သူဆက်ဆံသောအခါ သူ စေတနာထား၍ ဆက်ဆံပေးလိမ့်မည် ဤကဲ့သို့ လက်ဆင့် ကမ်းစေလိုခြင်းဖြစ်သည်။ ကျွန်မ သိပ်သဘောကျသောကြောင့် အမြဲတစေ လိုက်နာဖြစ်သည်။ အစကတော့ နှုတ်မရဲသော်လည်း ယခုမူ အတော်ပင် အသားကျလာပေပြီ။ ကျေးဇူးတင်ပါတယ် ဆိုသော စကားကို ကြားရသူလည်း ကျေနပ် နှစ်ခြိုက်ပေလိမ့်မည်။\nကနေဒါ လူမျိုးများသည် အင်မတန်ကို ဖော်ရွှေလှသည်။ မနက်တိုင်း သားကို ကျောင်းပို့သွားရာ လမ်းတလျှောက် မျက်နှာခြင်းဆိုင် ဆုံမိသည့် လူတိုင်း ပြုံးပြတတ်သည်။ ကျွန်မနှင့် တခါတရံမှ ဆုံဖူးသူ မဟုတ်သည့်တိုင် “ ဟဲလို ကောင်းသော မနက်ခင်းပါ ” “ နေကောင်းပါလား” စသည်ဖြင့် နှုတ်ဆက်စကားဆိုသည်။ လူတိုင်းနီးပါး နှုတ်ဆက်ကြသည်။ မနှုတ်ဆက်သော သူသည် ကနေဒါလူမျိုး မဟုတ်၍ ဖြစ်မည်။ လူတိုင်းလိုလိုပင် “ ဟဲလို” “ဟိုင်း” ဟု နှုတ်ဆက်သည်။ သည်ထက် ပို၍ ဖောရွှေသူဖြစ်လျှင် ရာသီဥတု အခြေအနေပါ ပြောမည်။ မင်းဘယ်ကလာသလဲ၊ ကနေဒါ ၇ာသီဥတုကို သဘောကျ သလား စသည်ဖြင့် စကားစမြည် ပြောပေလိမ့်မည်။ ဒါက အသွားတွင်ဖြစ်သည်။ အပြန် ဓါတ်လှေကားထဲတွင် ဆုံလျှင်တော့ “ဘိုင့် ကောင်းသောနေ့ဖြစ်ပါစေ” “ပျော်ရွှင်ဖွယ်နေ့ ဖြစ်ပါစေ” စသည်ဖြင့် နှုတ်ဆက်ပေမည်။ မိမိ အရင်ဆင်း၍ နှုတ်ဆက်လျှင်တော့ “ မင်းလည်း ထပ်တူ ဖြစ်ပါစေ” ဟု ပြန်ပြောပေမည်။ အင်မတန်မှ ဖော်ရွှေသော လူမျိုးဖြစ်သည်။ တခါတရံ ဈေးဝယ်ပြီးပြန်အလာ ကလေးလှည်းကတဖက် အထုတ်တွေက တဖက်နှင့် အဆောက်အဦး တံခါးကို သော့ဖွင့်ရန် ကို့ရို့ကားယား ဖြစ်နေမှာ ပူရန်မလို lobby ထဲတွင်ရှိသော မည်သူမဆို တခါတရံ လေးချောင်းထောက်နှင့် အဖိုးအဖွားပါ မကျန် တံခါး လာဖွင့် ပေးလိမ့်မည်။ ကိုယ့် အခန်းကိုယ် အသာအယာ တက်သွားရုံ။ ကိုယ်က ကြုံကြိုက်၍ ကူညီလျှင်တော့ လှိုက်လှိုက်လှဲလှဲ ကျေးဇူးတင် စကားကို ဆိုပေမည်။ တခါတလေ လမ်းမှာ ရပ်၍ ဟိုကြည့်သည်ကြည့် လုပ်နေလျှင်ပင် ဖြတ်သွားဖြတ်လာ တယောက်မှ လာ၍မေးလိမ့်မည်။ လမ်းပျောက်နေသလား အကူအညီများ လိုသလား ဟူ၍ပင်။ တဦးတယောက် မဟုတ်ပဲ အားလုံးနီးပါး ကူညီတတ် သောကြောင့် ဘာ့ကြောင့် သည်မျှလောက် ကူညီတတ်ကြသနည်း၊ ကျေးဇူးတင်တတ်သနည်းဟု ကျွန်မ တခါတခါ တွေးမိပေသည်။\nသားကို မနက်တိုင်း ၈း ၁၅ တွင် ကျောင်းပို့ရသော အလုပ်သည် ကျွန်မ အလုပ်ဖြစ်သည်။ သားတို့ကျောင်းသည် ၈း၃၀တွင် တက်သည်။ အိမ်မှ ထွက်လာပြီး ကျောင်းရှေ့ရောက်လျှင် ပထမဦးဆုံး ကျောင်းမျက်နှာစာ ၀င်ပေါက်ကိုတွေ့ပေမည်။ ( ကျောင်းကို ၀န်းခြံခတ်မထားပါ။ ) ထို ၀င်ပေါက်သည် ကျောင်းကားစီးသော ကလေးများသာ ၀င်ရသည်။ မိဘ လိုက်ပို့သော ကလေးများမ၀င်ရပါ။ ၄င်း ၀င်ပေါက်နှင့်ကပ်လျှက် အခန်းသည် KG အခန်းဖြစ်သည်။ အခန်းနံရံဘေးမှ ဖြတ်လျှောက်သွားမူ အခန်း၏ဘေးဘက် အခန်းကပ်လျှက်တွင် လူကြီး ရင်စို့ နီးပါး မြင့်သော သံဇကာ ကာထားသော ကလေးကစားကွင်းရှိသည်။ တဖက်တွင် ကျောင်းနံရံရှိ၍ သံဇကာသည် သုံးဖက်သာ ကာရန်ထားသည်။ ကစားကွင်းကို ပတ်ကျော်လိုက်ပါက ကျောင်းဘေးဘက် ၀င်ပေါက်ရှိပြီး သားတို့သည် ၄င်း အပေါက်မှ ၀င်ရသည်။ ၁၃နှစ်ကျော်သော မိဘ လိုက်ပို့စရာမလိုသော ကလေးများကမူ ကျောင်း အနောက်ဖက် အပေါက်မှ ၀င်ရထွက်ရသည်။ သားတို့ ကျောင်းအ၀င် တံခါးမကြီးရှေ့တွင် အ၀ါရောင် မျဉ်းများ တားထားသည်။ သားသည် သူရပ်ရမည့် အ၀ါရောင်မျဉ်းကွက်အတွင်း သူ့ကျောပိုးအိတ်ကို ချထားခဲ့ကာ ကျောင်းအနောက်ဖက် ကစားကွင်းတွင် ကစားရသည်။ ကျောင်းစာသင်ခန်းထဲ ၀င်၍ ထိုင်နေခွင့်မရှိပေ။ ကလေးတိုင်း ကစားရသည်။ ကစားကွင်းတွင် တာဝန်ကျ ဆရာမ နှစ်ယောက်မှ သုံးယောက် အပြင် volunteer လုပ်သော မိဘ နှစ်ဦး ပုံမှန်ရှိသည်။ ကလေးတွေကို တချိန်လုံး လိုက်ကြည့်နေသည်။ တခါတရံ ကျောင်းအုပ်ဆရာကြီးပင် ပါတတ်သေးသည်။ မိုးရွာ၍ ရေတင်နေသောနေ၇ာ ၊ အေးလွန်းသောနေ့တွင် ရေခဲပြင် ဖြစ်နေသော နေရာများကို အ၀ါရောင်ဘလော့တုံးများ ကာထားတတ်သည်။ မည်သည့် ကလေးမှ ၀င်မရအောင် စောင့်ကြည့်နေသည်။ ကျွန်မသည် သားကို ထားခဲ့ပြီး အိမ်အပြန် နေ့စဉ် ကျောင်းနှင့် ခပ်လှမ်းလှမ်းနေရာတွင် ကျောင်းတက် ခေါင်းလောင်းသံ ကြားရတတ်သည်။ တရက်၌မူ အိမ်မှ အထွက် နောက်ကျသည့်အပြင် ညက ကျထားသော နှင်းရုန်းနေရသောကြောင့် ခါတိုင်းထက် နောက်ကျပေသည်။ သားတို့ ကျောင်းဝင်ပေါက် အရောက် ကျောင်းတက်ခေါင်းလောင်း ထိုးလေသည်။ ကစားနေသော ကလေးများ ပြေးလာကာ ကျောပိုးအိတ်တွေ ကောက်လွယ်ပြီး သက်ဆိုင်ရာနေရာတွင်ရပ်ကာ တန်းစီနေကြသည်။ အရင်နေ့တွေတုန်းက ကျွန်မ တခါမှ မကြုံဘူးပေ။ ကျောင်းအုပ်ဆရာကြီးသည် တံခါးရှေ့တွင် ရပ်နေသည် ကလေးတွေလည်း ငြိမ်ငြိမ်လေးရပ်နေကြသည်။ ကျောင်းအုပ်ကြီး စကား တခွန်းနှစ်ခွန်းပြောအပြီး ကလေးတွေ ကျောင်းထဲ တန်းစီ၍ ၀င်သွားကြသည်။ ဤသည်မှာ သိပ်မထူးဆန်း။ ထူးဆန်းသည်က သံဇကာကွက်ထဲမှ KG ကလေးတွေဖြစ်သည်။ junior KG နှင့် KG ကလေးတွေလည်း ကိုယ့်အိတ်ကလေးတွေကိုယ်လွယ်ကာ တန်းစီလျှက်။ အရင်နေ့များမှာတော့ ကျောင်းဆင်းချိန်တွင် ကပ်လျှက်ဘေးအခန်းတံခါးမမှ ထွက်လာသည်ကို နေ့တိုင်း ကျွန်မ မြင်နေကြပါ။ ယခုကျောင်းတက်ချိန်တွင်မူ ထို ဘေးတံခါးမှ မ၀င်ကြပေ။ သူတို့ သံဇကာ ဟိုဖက်ထိပ်နှင့် သည်ဖက်ထိပ်တွင် တံခါးရှိသည်။ သူတို့ သံဇကာအနောက်ဖက်တံခါးနှင့် သားတို့ကျောင်းဝင်ပေါက်သည် လူကြီးခြေလှမ်း ၅ လှမ်းစာသာရှိသည်။ junior KG ဆရာမ လက်ထဲတွင် ကွင်းတွေကို ဆက်ထားသော ကြိုးတချောင်းကို ကိုင်ထားသည်။ ကွင်းတကွင်းကို ကလေးနှစ်ယောက် ဟိုဘက်သည်ဘက် ကိုင်ကာ ရပ်နေသည်။ ကလေးတွေ နှစ်ယောက်တတွဲ တန်းစီနေသောပုံစံပင်။ နောက်ဆုံးကွင်းတွင်မူ မိဘတဦး။ ကလေးတွေ ဘေးတွင် ရပ်ကာ စာရွက်ထဲမှာပါသော နာမည်များကို ခေါ်ကာ လူစစ်နေသော မိဘတစ်ဦး။ ကျွန်မတယောက် အိမ်မပြန်နိုင်သေးပဲ စိတ်ဝင်စားလွန်းသောကြောင့် ရပ်ကြည့်နေမိသည်။ နာမည် စစ်ပြီးသောအခါ ရှေ့ဆုံးမှ ဆရာမသည် ကွင်းကိုကိုင်ကာ စထွက်လေသည်။ သည်လောက် လူကြီးခြေလှမ်း ၅လှမ်းစာ အကွာအဝေး ကလေးကို ကွင်းကိုင်၍ ၀င်ကြရသည်။ ကလေးပျောက်မှာ ကျန်မှာ ပူစရာပင်မလို ။ သေချာလိုက်လေခြင်း ကောင်းလိုက်ပါဘိခြင်း။ နောက် သူတို့ထက် တနှစ်ပိုကြီးသော KG ကလေးတွေလည်း ထိုနည်းအတိုင်း။ သူတို့ကမူ အရှေ့ဖက် တံခါးမှ ထွက်၍ ကျောင်းရှေ့တံခါးမှ ၀င်ကြလေသည်။ ရှေ့ဆုံးမှ ဆရာမသည် ပလက်ဖောင်းအတိုင်း လမ်းကိုကျောပေး ကလေးတွေဖက် မျက်နှာမူကာ ပါးစပ်မှ ရှုးရှုး ထရိန်းလို့ အော်ကာ သွားသည်။ အထူးအဆန်းပင် ။ ကလေးတွေလည်း အော်ကာ လျှောက်ကြသည်။ နောက်ဆုံးကလေး ကစားကွင်းတံခါးမှ ထွက်ပြီးချိန်တွင် ဆရာမသည် ခဏရပ်လိုက်ပြီး ထိုကလေးကို စကားပြောလေသည်။ မင်း ဆရာမ အတွက် တံခါးလေး ပိတ်ပေးနိုင်မလားတဲ့။ ကလေးကလည်း တံခါးကို သေသေချာချာ ပြန်ပိတ်ပေးသည်။ ကျန်ကလေးများအားလုံး တန်းစီကာ ရပ်နေကြသည်။ စည်းကမ်းကျလိုက်သည့် ဖြစ်ခြင်း။ တံခါး ပိတ်ပြီးသောအခါ ဆရာမက ထပ်ပြောလေသည် မင်း ကူညီတဲ့အတွက် ကျေးဇူးတင်ပါတယ်တဲ့။ ကျွန်မ အတော်ကို သဘောကျကာ လိုက်ကြည့်နေမိသည်။ ဒါတင် မပြီးသေးပါ ကျောင်းထဲ ၀င်ခါနီး ဆရာမက တံခါးကို ဖွင့်လိုက်တဲ့ အခါ ရှေ့ဆုံးကလေးမှ တံခါးကို ကျောဖြင့်တွန်းကာ ခြေကို မြေကြီးတွင် စုံကန်ရပ်ထားသည်။ တံခါးပြန်မပိတ် သွားစေရန်ဖြစ်သည်။ ကျန်ကလေးများ ၀င်ရ လွယ်ကူစေရန် သူကူညီခြင်းဖြစ်သည်။ ကျန်သော ကလေးများအားလုံး တံခါးအ၀င်တွင် ထို တံခါးဖွင့်ပေးထားသော ကလေးကို ကျေးဇူးတင်ပါတယ်ဟု ကလေး အယောက်တိုင်းက ပြောသွားကြလေသည်။ ကျွန်မ သဘောတကျနှင့် သဘောပေါက်သွားပါပြီ။ ကလေးတွေ ကောင်း၍ လူကြီးတွေ ကောင်းကြခြင်း ဖြစ်သည်ဟုပါ။ သူတပါးကို ကူညီတတ်အောင် နောက် ကျေးဇူးတင်ထိုက်သူကိုလည်း ကျေးဇူးတင်တတ်အောင် သင်ပေးလိုက်ကြသည်ကိုး။\nမနေ့ မနက်ဖက်တွင် ကျောင်းမှ အိမ်ကြီးရှင် အီးလ်မေးကို စာပို့သည်။ ၃.၃.၁၆ ကြာသပတေးနေ့တွင် winter fun day ကို ကျောင်းဝန်းအတွင်း ကျောင်းဆောင်အပြင် နှင်းတောထဲတွင် ကစားမည် နောက် ရာသီဥတု မည်ကဲ့သို့ လျှင်မြန်စွာ ပြောင်းလဲသည်ကို သင်ကြားမည်ဖြစ်သောကြောင့် ကလေးကို နွေးထွေးစွာ ၀တ်ဆင်ပေးလိုက်ရန်နှင့် အ၀တ်အစား အပိုတစုံ၊ ခြေအိတ် လက်အိတ်အပို တစုံပါ ထည့်ပေးလိုက်ပါရန် ပန်ကြားသော စာဖြစ်သည်။ သားတွင် လက်အိတ် တစုံသာ ၀ယ်ရသေးသည်။ နောက် တစုံ ထပ်ဝယ်ရပေမည်။ ၂.၃.၁၆ နေ့သည် တောင်သူလယ်သမားနေ့ ရုံးပိတ်သောကြောင့် ရုံးမသွားရသော အိမ်ကြီးရှင်ကို သမီးနှင့် အိမ်စောင့်။ သားကို ကျောင်းကြိုပြီး အပြန် Lincoln field ဘက် လှည့် ၀င်ကာ လက်အိတ်ဝယ်မည်။ ကိုယ့်အတွေးနှင့် ကိုယ်တော့ အဆင်ကိုချောလို့။\nကျောင်းတံခါးဝမှ ထွက်လာသော သားလက်တွင် လက်အိတ် ၀တ်မထား။ ရှိစုမဲ့စု တစုံတည်းသော လက်အိတ် ပျောက်ခဲ့လေပြီ။ အနှုတ် ၄၀ထိအေးသော မြို့တွင် လက်အိတ်မပါလျှင် အပြင်သို့ မည်ကဲ့သို့မှ မထွက်နိုင်။ ကမန်းကတန်း အမေ့လက်အိတ်ချွတ် သူ့စွပ်ပေးလိုက်ရသည်။ ကျောင်းတွင် ကျပျောက်လျှင် ပစ္စည်းပျောက်ဌါနတွင် ရှာ၍ ရနိုင်သော်ငြားလည်း ယခုမူ အပြင် လေ့လာရေးသွားခိုက် လမ်းတွင် ကျကျန်သောကြောင့် ပြန်ရနိုင်ရန် လမ်းမမြင်။ လက်အိတ်သည် မရှိမဖြစ်မို့ နောက်နေ့ ကျောင်းတက်ရန်အတွက် သည်နေ့ မဖြစ်မနေ ရအောင် ၀ယ်ရပေတော့မည်။ lincoln field ထဲ ပတ်ရှာရာ ရှာမရ။ မရ ရအောင် ၀ယ်ရမည်မို့ သားအမိ နှစ်ယောက် ဘတ်စကားစီးကာ carliwood ကို ချီတက်ကြရသည်။ carliwood ရောက်တော့ ညနေ ၄နာရီ။ Sears ထဲ ပတ်ရှာတော့ လုံးဝ ရှာမရတော့။ ဆောင်းကုန်တော့မည်မို့ Sears တဆိုင်လုံး ဆောင်း အထည်တွေ ပျောက်ကာ နွေထည်တွေ အပြည့်။ carliwood ထဲက ဆိုင်တွေအကုန် တပတ်ပတ်ရှာ။ အားလုံး နွေရာသီဝတ်စုံတွေ ဖြစ်ကုန်ပြီမို့ လုံးဝ ရှာမရတော့ပေ။ သားလည်း အားကြိုးမာန်တက် အမေနှင့် အတူတူ ရှာရင်း ညောင်းနေရှာပြီမို့ လက်လျှော့ကာ ပြန်လာရသည်။ လက်အိတ် ရှာဝယ်၍ မရမချင်း ကျောင်းနားနေ၇မည်ကို တွေးကာ စိတ်လည်း ညစ်နေရှာသည်။ သားအမိနှစ်ယောက် အိမ်ပြန်ရောက်တော့ ၅နာရီ ခွဲပြီ။ မနက်ဖြန် winter fun day ကို သွားချင်နေသော သားကိုကြည့်ပြီး ကျွန်မတို့ နှစ်ယောက် စိတ်မကောင်းချေ။\nနောက်တော့ အိမ်နှင့် အတန်ငယ်ဝေးသော bayshore ကို အိမ်ကြီးရှင် သွားဖို့ ပြင်လေသည်။ ထွက်သွားပြီး အနည်းငယ်ကြာတော့ ဖုန်းဆက်လာသည် ရှာ၍ မရတော့ပေ။ မည်သို့ လုပ်ရပါ့မည်နည်းဟု သောကပွားနေတုန်း ဖုန်းထပ်အဆက်မှာတော့ တွေ့ပြီ ဖြစ်ကြောင်းရယ်ပါ။ အရင် Sears တွင် ၁၄ကျပ်သာ ပေးရသော လက်အိတ်။ နာမည်ကြီး တံဆိပ်မို့ သည်တခါ ၄၀ တဲ့။ မဖြစ်မနေ ၀ယ်ရမည်မို့ ၂စုံဝယ်ခဲ့ရသည်။ အဖေ ပြန်ရောက်တော့ ည အတော် မိုးချုပ်ပြီ။ လက်အိတ်ပါလာတာ မြင်ရသောအခါ မနက်ဖြန် သူ ကျောင်းတက်ရတော့မည်မို့ သားမှာ ပျော်နေရှာသည်။ မိဘပီပီ သားကိုကြည့်ကာ ကျေနပ်နေမိသည်။\nသည်နေ့မနက် လက်အိတ် အသစ်ကိုဝတ် တစုံကို အိတ်ထဲ ထည့်ကာ ပျော်ရွှင်စွာ ကျောင်းသွားလေသည်။ ညနေ အိမ်အပြန် လမ်းတလျှောက် သည်ကနေ့ ကျောင်းတွင် ကြုံတွေ့ရသော အတွေ့အကြုံကို တလမ်းလုံး မမောနိုင် မပန်းနိုင် ပြောပြသည်။ သား အတော်ကို ပျော်ခဲ့သည်မှာ သေချာသည်။\nညဖက် မိသားစု စုံချိန်တွင် ကျောင်းမှ စာတစောင် ထပ်ဝင်လာသည်။ ဖတ်ကြည့်လိုက်သောအခါ ကျောင်းအုပ်ကြီးထံမှ ကျေးဇူးတင်ကြောင်း ရေးထားသော စာဖြစ်သည်။ သည်နေ့ ကျောင်းတွင် ကလေးတွေနှင့် ကစားဖြစ်သော ကစားနည်းများနှင့် ကစားရသည်ကို ပျော်ရွှင်ကြောင်း၊ နောက် ကလေးကို နွေးထွေးလုံခြုံစွာ ၀တ်ဆင်ပေးလိုက်သည့် အတွက် ကျေးဇူး အင်မတန် တင်ကြောင်းတို့ ဖြစ်သည်။ ကျွန်မ သားသမီးကို သည်လို နွေးထွေးလုံခြုံစွာ ၀တ်ဆင်ပေးရမည်မှာ ကျွန်မ လုပ်သင့် လုပ်ထိုက်သော လုပ်ကို လုပ်ပေးရမည့် တာဝန်ဖြစ်သည်။ ဤသည်ကို ကျေးဇူးတင်ပါသည်ဟု တခုတ်တရ ဆိုသည်မှာ ထူးဆန်းသလိုလိုပင်။ သို့ပေမင့် သဘောတော့ ကျမိသည်။ ကျောင်းအုပ် ဆရာကြီး၏ စာအကြောင်း နှစ်ယောက်သား သဘောတကျ ပြောနေတုန်း သားဆီမှ ထူးထူးဆန်းဆန်း ကြားရပြန်ပါသည်။\n“သားလည်း ပါပါနဲ့ မေမေ့ကို ကျေးဇူးတင်ပါတယ်”\nကျွန်မတို့ နှစ်ယောက် တအံ့တသြ။\n“ပါပါနဲ့မေမေ မနေ့က သားအတွက် လက်အိတ် ရအောင် ၀ယ်ပေးလို့ သား ဒီနေ့ ကျောင်းမှာ ပျော်ခဲ့ရတယ်။ အဲ့ဒါကြောင့် ကျေးဇူးတင်တာ”\nကျွန်မတို့ နှစ်ယောက် တယောက်မျက်နှာ တယောက် ကြည့်ရင်း ကျေကျေနပ်နပ် ပြုံးလိုက်မိပါတယ်။ စေတနာပါသည် မှန်သော်လည်း လုပ်ကိုလုပ်ရမည့် တာဝန်မို့ လုပ်ခဲ့ကြသည့်အတွက် သား၏ တခုတ်တရ ကျေးဇူးတင်စကားကြောင့် ကျေနပ်ရသည်။ သည်နေ့ ကြားရသော ကျေးဇူးတင်စကားသည် နားဝင် ချိုမြိန်လှပေသည်။ အခုတော့ ကျွန်မ၏ သားသည်ပင် ကျေးဇူးတင်စကား ပြောတတ်လာလေပြီ ဖြစ်၍ ကျေနပ်နေမိပါတော့သည်။\nခင်ဇော် says: ကျနော်တို့ လူ့လောကမှာ ငြိမ်းငြိမ်းချမ်းချမ်းနေထိုင်နည်းတွေကို ကင်ဒါဂါဒင်း ကတည်းက သင်ပေးလိုက်တဲ့ သဘောပေါ့။\nကျေးဇူးတင်တယ်ဆိုတာလည်း စကားအရာသာမဟုတ်ပဲ စိတ်ထဲက လှိုက်လှိုက်လှဲလှဲ တင်တတ်အောင်ပါ သင်ယူခွင့်ရတဲ့ကလေးတွေပါ။ ကံသိပ်ကောင်းတယ်။\nAppreciation တို့ ကျေးဇူးသိတတ်မှုတို့ဆိုတာလည်း စားဝတ်နေရေး ခေါင်းအေးရမှ သိတတ်မှာမို့ ဆင်းရဲတွင်းနက်တဲ့ တိုင်းပြည်တွေမှာတော့ အတွေးအခေါ်ရော အပြောအဆိုရော ရိုင်းလာတတ်တာပေါ့နော်။\nလူလို ဆက်ဆံခံရမှ လူစိတ်ပေါက်တာမျိုးကိုးး\nhmee says: အချစ်ခံရမှ ချစ်တာတဲ့။ ငယ်ကတည်းက အကြင်နာတရားနဲ့ ကြီးလာရတော့ ကြင်နာတတ်ကြတာပေါ့။\nသူတို့ဆီမှာ အတုယူစရာတွေ အများကြီး ဇီရေ။\nယမကာကျော်စွာ အူးမြောက်မြောက် (B.E) says: ခုလို အတုယူဖွယ်ရာလေးတွေ တင်ပေးတဲ့\nအစ္စရေး ဘီအီး တစ်လုံးလောက် ပို့ပေးလိုက်ရင်\nအာဝု ဂါလု ဂေ့ ဂွီ..\nခင်ဇော် says: နိ ဘယ်နားသွားမူးနာတုန်းး\nမွမှီ အစ္စရေးမှာ ဟုတ်တော့ဘူးးး\nယမကာကျော်စွာ အူးမြောက်မြောက် (B.E) says: ဟုတ်ပါဝူး\nhmee says: အိပ်ပျော် နေသလားကွယ် အစ္စေ၇းက ပြန်လာပြီး မွေးထားတဲ့ သာမီးလေးတောင် ၄နှစ်ပြည့်တော့မယ်နော်။\nအဲ့ အရက်လည်း ပြောစရာရှိတယ်။ ဆေးလိပ် အရက် ၀ယ်ရ အခက်ဆုံးပဲ။ စူပါမားကက် တွေမှာ လုံးဝ မရှိပါ။ အရက် ၀ယ်ချင်ရင် အိုင်တီကတ်နဲ့ လျှောက်။ စီစစ်တာနဲ့ တခါလျှောက်ရင် တလလောက်ကြာတယ်။ ဆေးလိပ်က ပိုခက် အိမ်ကြီးရှင်တောင် သည်ရောက်မှ ဆေးလိပ်ပြတ်တော့မယ် သောက်စရာကို မရှိလို့။း)\nWas this answer helpful?LikeDislike 2285\nMa Ei says: မှီ ရေ\nhmee says: ဟုတ် အမ အိ။ မှန်မှန်ရေးနိုင်အောင်တော့ ကြိုးစားပါ့မယ်။\nThint Aye Yeik says: အသိအမှတ်ပြုမှု အနေနဲ့ Thank you နော့ လို့\nအလွယ်တကူ ပြောထွက်ဖို့ ပြောတတ်ဖို့ အခု သင်ယူနေချိန်မို့ ဒီပိုစ့်လေး ဖတ်ရတာကိုပါ\nသင်ယူစရာတွေထဲ ထည့် မှတ် သွားပါတယ်။\nရွာထဲက အန်တီကြီးတစ်ယောက်နဲ့ ဆုံတုန်းက\nစားသောက်ဆိုင်မှာ အစားအသောက် လာချပေးတဲ့ စားပွဲထိုးလေးတွေကို တစ်ခုလာချရင်တစ်ခါ မျက်နှာကို သေချာကြည့်ပြီး” Thank you နော် သား” ”Thank You နော် သမီး” ဆိုပြီး\nတခုတ်တရ အသိအမှတ်ပြုစကား ဆိုတတ်တဲ့ သူမ အမူအကျင့်ကို တွေ့ပြီးကတည်းက အတုယူ အားကျပြီး လိုက်လုပ်မိနေတာ။\nအဲ့ဒီ ရွာသူ အန်တီကြီးက ဘယ်သူလဲ ?\nMa Ei says: အစ်မ ဒုံ\nThint Aye Yeik says:်တီဒုံလည်း အဲ့လို အသိအမှတ်ပြုတဲ့အပြုအမူလေး ရှိတယ်။\nဒါမယ့် ဒီနေရာမှာ ကျနော် ပြောတဲ့ အန်တီကြီးကတော့. . .\nနိုင်နံဂျားကနေ ညန်မာပြည်ထဲ ခန လာလည်တဲ့ ”ရွာသူ”ကြီး. . .\nအတော်များများက သူ့ကို သိပ်မတွေ့ဖူးကြဘူးလေ။\nKaung Kin Pyar says: စကားမစပ်..\nအရီးနဲ့ မဆုံလိုက်ရပေမယ့်.. လွမ်းတယ်အေ..\nhmee says: အရီးနဲ့ ဆုံချင်တာ။ အမကတော့ ကျေးဇူးတင်စကားကို နှုတ်ဖျားလေးက မပြောပဲ ရင်ထဲက ပြောနိုင်အောင် ကြိုးစားနေတယ်။ အတတ်နိုင်ဆုံးတော့ ပြုံးပြပြီးပြောတယ်။\nkai says: အဲဒီကင်ဒါဂါးဒင်းတွေမှာ… မူလတန်းမှာ.. အလယ်တန်းမှာ.. အထက်တန်းမှာ..\n.. တရားစခန်းမှာ… ဘုန်းဘုန်းတွေ.. တရားထိုင်ခိုင်းလို့.. ငုတ်တုတ်တရားထိုင်နေတဲ့ကလေးတွေမြင်တိုင်း….\n“အော်အော်… အင်း.. ” လို့သာ…။\nခေတ်မှီ ကလေးပညာသင်ကြားရေးစနစ် ထွက်လာရေး.. သူ့အရေး..သူ့အရေး.. Log in to Reply\tWas this answer helpful?LikeDislike 8413\nMa Ma says: https://www.facebook.com/myintmyint.maw.73744\nhmee says: သည်မှာတော့ ကလေးတွေကို လှုပ်ရှား ပြေးလွှား ဆော့ခိုင်းတာပဲ။ အတန်းထဲ ၀င်ထိုင်နေရင် တခါဆို ပြောပြတယ် ၂ခါဆိုမေးတယ် ၃ခါဆိုရင်တော့ ဘာ့ကြောင့်လဲသိဖို့ ကျောင်းအုပ်ကြီး ရုံးခန်းမှာ ဆွေးနွေးရသတဲ့။ ကျောင်းဆောင်ထဲမှာ gym အခန်းရှိတယ် ဆ၇ာမ ဦးဆောင်ပြီး ဆော့ရတယ်တဲ့။ ကိုယ်ခန္ဒာ သန်စွမ်းအောင်ပါ လေ့ကျင့်တယ် ထင်တာပဲ။\nnaywoon ni says: ပိတ်ထားတဲ့ တံခါးတွေပြန်ဖွင့်ပေးလိုက်သလိုပါဘဲ ။ ဘယ်နဲ့ ကမ္ဘာပေါ်မှာ ဗမာ လူမျိုးတွေပဲ ဖော်ရွေတတ်သလိုလို အကူအညီ ပေးဖို့ဝန်မလေးသလိုလို အလှူအတန်းရက်ရော သလိုလိုနဲ့ ဝါးလုံးခေါင်း အပေါက်ပိတ်ထဲမှာ မွန်းကြပ်နေထိုင်ကြရတာ ကြာတော့ ငြီးငွေ့လာဘီလေ Log in to Reply\tWas this answer helpful?LikeDislike 1163\nhmee says: ကနေဒီးယန်းတွေက ပိုပြီး လူမှုရေးလုပ်တယ် ချမ်းသာကြလို့ ထင်တယ်။ သည်မှာ အလုပ်မရှိလည်း အိပ်စရာပေးထားတဲ့နေရာမှာ သွားအိပ် အချိန်တန် အစားအစာ ဝေတဲ့ နေရာမှာ သွားတန်းစီရုံပဲ။ ခိုးဆိုးလုယက်စရာမလိုဘူး။ အင်္ကျီတွေပါ ဝေတော့ ပြီးရော။ အဲ့လိုတွေ လောက်င ကြလို့ထင်ရဲ့ လုံခြုံရေး တယ်ကောင်း အဘနီရေ။ ဘယ် အိမ်မှ ခြံစည်းရိုးမရှိဘူး။ ဟီး ကျွန်မတော့ အိမ်တွေ ခြံစည်းရိုးမရှိလို့ စိတ်မလုံဘူး မနေရဲဘူး ကြောက်တာ။\nuncle gyi says: အရေးကလည်းကောင်း\nကျွန်တော်တို့ဆီဒီလိုဖြစ်ဖို့မျိုးဆက်တဆက်တော့စောင့်ရအုန်းမယ်\nhmee says: အန်ကယ်ကြီးရေ သူ့အိမ်လေး သာယာ လှပတော့ ကိုယ့်အိမ်လေးကို အဲ့လို ဖြစ်စေချင်တာ။ ကလေးတွေကို သင်ကြားတာတွေ သဘောကျ။ ကိုယ်တွေဆီမှာ အဲ့လိုလေးတွေ ဖြစ်စေချင်တာ ဘယ်တော့များမှ။\nKaung Kin Pyar says: မမှီရေ..\nဒီပိုစ့်လေး ဖတ်တာ အများကြီးတွေးမိသွားပါတယ်….နိုင်ငံရေးရော၊ စီးပွားရေးရောပဲ.၊ ပညာရေးလဲ ပါတယ်…\nကိုယ့်စားခွက် ဘယ်သူလာလုမလဲ၊ ဘယ်သူ့စားခွက် ကိုယ်လုရမလဲ ဖြစ်နေတဲ့ ဒီတိုင်းပြည်မယ်တော့ အခြေခံလူ့ကျင့်ဝတ်ဆိုတာ ပျောက်ဆုံးနေတာ ကြာပြီရယ်…။\nချီးကျူးစကားတစ်ခွန်း နေ့တိုင်း မပြောဖြစ်ရင်တောင် ကျေးဇူးတင်စကားတော့ ပြောဖြစ်အောင် ကျင့်နေပါတယ်..။\nဟိုတလောက.. ကားငှားစီးတော့ ဆင်းခါနီးပိုက်ဆံပေးရင်း.ကျေးဇူးတင်ပါတယ် လို့ ပြောလိုက်မိတာ..၊ ကျေးဇူးတွေပေါလွန်းလို့..အိမ်မှာပုံနေတာပဲ လို့ ပြန်ပြောသွားတယ်.. တစ်ချိန်တော့ မြန်မာနိုင်ငံလည်း.. ကနေဒါလို…….\nhmee says: အားလုံးဟာ ဆက်စပ်နေတာပါ။ တခုပျက်တော့ အားလုံးပါ ပျက်ကုန်တာပေါ့နော့။ ညီမရေ ပြောဖြစ်အောင်ပြောပါ ပေးရမှာ ကိုယ့်အလုပ် မယူတာတော့ သူ့အပိုင်းပေါ့ကွယ် တယောက်ကစ တရာအဆုံး ပြောင်းလဲလာကြမှာပါ။ အမကတော့ အမြဲကို ပြုံးပြုံးလေးနဲ့ ပြောဖြစ်အောင်ပြောတယ်။ တချို့ဆို ကိုယ့်ကို ဂြိုလ်သားလိုလို ကြည့်သွားတာတောင် ခံရသေး။\nအောင် မိုးသူ says: သူများတွေစာရေးတာပဲ ဖတ်ဖြစ်တော့တယ်။ မရေးဖြစ်တာကြာပြီ။\nhmee says: စိတ်ကူးထဲရှိပြီး မရေးတော့ မဖြစ် မဖြစ်တော့ မရေးရတာတွေ နှမြောစရာမို့ ရေးပါကွယ်။\nMa Ma says: ဟိုးတုန်းက မြန်မာ့အသံက မကြာခဏ လွှင့်ပေးတဲ့ အဆိုတော်သန်းသန်းလွင်ရဲ့ ကျေးဇူးတင်ပါတယ်ရှင် ဆိုတဲ့ သီချင်းလေးကို သတိရမိတယ်။\nအင်မတန်ကောင်းတဲ့ အလေ့အကျင့်မို့ အတုယူစရာပါပဲ။ Log in to Reply\tWas this answer helpful?LikeDislike 1163\nhmee says: နားထောင်ဘူးတယ် အမရေ။ ကျေးဇူးတင်ပါတယ်ရှင် ကျေးဇူးတင်ပါတယ်ရှင်ကို ကျော့ကျော့ပြီး ဆိုသွားတာ။\nအရင်ကကျော်စွာဦးကြီးမိုက် says: .အင်မတန်ကောင်းတဲ့ပို့စ်လေးပါ..ကျုပ်တို့ဆီက မူလတန်းပြဆရာတွေအတုယူပြီးကလေးတွေကိုသင်ပေးသင့်တယ်\n.ရေဒီယိုခေတ်က မကြာမကြာမြန်မာ့အသံကလွှင့်တဲ့“ကျေးဇူးတင်ပါတယ်ရှင်” ဆိုတဲ့သီချင်းလေး\nဦးကြောင်ကြီး says: မာမီမှီကိုလည်း သာမီးမွေးထားလို့ ကျေးဇူးတင်ပါဒယ် ထညာ…


စာခြောက်ရုပ်အပြုံး – Pann Satt Lann Books\nဤစာခြောက်ရုပ်အပြုံးစာအုပ်တွင် စာရေးဆရာမ နိုင်းနိုင်းစနေသည် လူတို့၏ စိတ်နေသဘောထား၊ အကျင့်စရိုက်၊ ဓလေ့ထုံးစံများကို ရိုးရှင်းပွင့်လင်းစွာ ရေးသားတင်ပြထားသည့်အတွက် စာဖတ်ပရိတ်သတ်ကြီးအနေဖြင့် ကြိုက်နှစ်သက်ကြပါလိမ့်မည်။\nဤစာအုပ်တွင် ဒီလိုဘ၀မျိုး၌ အင်္ကျီဗလာ၊ ဘောင်းဘီတိုနှင့် ခြေဗလာကျင်း အဘိုးအိုသည် အခကြေးငွေမယူဘဲဲ လမ်းတိုင်းကို တံမြက်စည်းသေးတစ်ချောင်းနှင့် ဖုန်များကို အရင်လှည်းသည်။ ထို့နောက် အဝတ်စတစ်စဖြင့် အားကုန်ပွတ်တိုက်သည်မှာ သန့်ရှင်းလွန်းသဖြင့် ဖိနပ်ပင်စီးစရာမလိုသည်ကို ဆမ်မောက်က နေ့စဉ် တွေ့မြင်နေရ၍ အဘိုးအို၏ စိတ်ထားကို လေးစားမိပုံ၊ ပလတ်စတစ်ကလေးသူငယ်၌ ကလေးငယ်များသည် သူတို့၏ငယ်ဘ၀တွင် အိမ်စာ၊ ကျောင်းစာ၊ ကျောင်းကားတိုးစီး၊ ကျူရှင်တက်၊ အားလပ်ချိန် နည်းနည်းရလျှင် တီဗွီကြည့်၊ ကာတွန်းစာအုပ်ဖတ်နှင့် အချိန်များကုန်စေသည်ဟု ဖော်ပြထားရာ ကလေးငယ်များ၏ ဘ၀ကို စာနာသနားမိပုံ၊ မြင့်မားကြီးမြတ်သူ၌ ၁၂ နှစ်သားကလေး ဒန်နီရယ်က သူ၏မွေးစားမိခင် သေဆုံးနေသည်ကို တစ်ညလုံး တစ်ယောက်ထည်း ထိုင်စောင့်နေခဲ့သည်။ ထို့နောက် မိခင်၏နာရေးကို စီစဉ်နေချိန်မှာလည်း မွေးစားဖခင်၏ ကျန်းမာရေးကို အထူးဂရုစိုက်ခဲ့သဖြင့် မိဘအရင်းများကဲ့သို့ ချစ်ခင်ခဲ့သည်။ ဒန်နီရယ်ကို ဆမ်မောက်က မြင့်မားကြီးမြတ်သူဟု တင်စားခေါ်ဝေါ်ခဲ့ပုံ၊ စိတ်လွတ်ကိုယ်လွတ် ခုနှစ်ကျွန်းခရီးစဉ်တွင် စပိန်နိုင်ငံ၏ ကနေရီကျွန်းစုရှိ La Gomera ကျွန်းသူကျွန်းသားများသည် ထူးခြားသော ကိုယ်ပိုင်လေချွန်သံဖြင့် အချက်ပေးနိုင်သည်။ လက်နှစ်ဖက်ဖြင့် ပါးစပ်ကို ကိုင်လိုက်ပြီး ရွှေရောင်စာကလေးကဲ့သို့ သာယာနာပျော်ဖွယ်ကောင်းသောအသံဖြင့် လေချွန်နိုင်သည်။ ရပ်ပါဟု လေချွန်လျှင် ရင်ပြင်ကို ပြတ်ပြီး တစ်ဖက်လူနားရောက်သွားပြီး ထိုသူက ထရပ်သည်။ ကပါဟု လေချွန်လျှင် ငှက်စကားသံကဲ့သို့ကြားသော် တစ်ဖက်လူက ကသည့်ဟန်ပြုသည်ဆိုသည့်အတွက် စာဖတ်သူတို့အား ဗဟုသုရစေပါသည်။\nစာရေးဆရာမ နိုင်းနိုင်းစနေသည် ယခင်ရေးသားခဲ့သည့် စာပေပရိတ်သတ်များ အထူးကြိုက်နှစ်သက်ခဲ့ကြသော စိတ်ခွန်အားဖြစ်စေမည့် စာအုပ်များနှင့်မတူဘဲ ဤစာခြောက်ရုပ်အပြုံးစာအုပ်ကို တစ်မူထူးခြားစွာ ရေးသားထားပါသည်။ ဤစာအုပ်တွင် အပုဒ်ရေ ၂၀ ပါဝင်ပြီး စာစုတိုင်းတွင် လူတို့၏နေထိုင်မှု၊ စိတ်နေသဘောထား၊ ယဉ်ကျေးမှုတို့ကို စိတ်ဝင်စားဖွယ်ရာ ဖော်ပြထားသဖြင့် စာဖတ်ပရိတ်သတ်အနေဖြင့် ဖတ်ရကျိုးနပ်ပါလိမ့်မည်။ ထိုစာစုများတွင်လည်း ရသမျိုးစုံကို ပေးထားသဖြင့် စာဖတ်ပရိတ်သတ်အနေဖြင့် ဗဟုသုများစွာ ရရှိမည်ဟု ယုံကြည်မိပါသည်။\n5 × 1.5 × 7.5 inches\nSYNERGY Publications စာပေ၊ 2021 အောက်တိုဘာလ၊ (ပ-ကြိမ်)\nစာခြောက်ရုပ်အပြုံး အား ဝေဖန်သုံးသပ်မှု2ရှိပါသည်။\nဒီစာအုပ်က ဆရာမနိုင်းနိုင်းစနေ ကိုယ်တိုင်ရေးသားထားခြသ်းမဟုတ်ပါ. ဘာသာပြန်ထားခြင်းသာ ဖြစ်ပါတယ်. အပေါ်မှာ ရေးထားတဲ့ စာအမြည်းမှာ ဆရာမကိုယ်တိုင် ရေးသားထားတယ်လိူ့ ဖော်ပြချက်ဟာ မှားယွင်းနေပါတယ်ရှင့်.\nMyomyo (verified owner) – October 14, 2021\nဆယ်မောက်ပရိတ်သတ်တွေအတွက်တော့ နိုင်းနိုင်းစနေရဲ့ အကောင်းဆုံးဘာသာပြန်စာအုပ်ပါ


Etsy: Handmade & Vintage Goods 5.12.1 Android အတြက္ Aptoide APK အား ေဒါင္းလုပ္ ျပဳလုပ္ပါ\nဗားရွင္း 5.12.1 လြန္ခဲ့ေသာ2ရက္က\nApplication မ်ား ေစ်း၀ယ္ျခင္း Etsy: Handmade & Vintage Goods\nEtsy: Handmade & Vintage Goods ၏ ေဖာ္ျပခ်က္\nတဦးတည်း-of-a-ကြင်နာပစ္စည်းများသန်းပေါင်းများစွာစျေးဝယ်ခြင်းနှင့်သင်တို့အဘို့အပြီးပြည့်စုံသောအရာကိုရှာပါ။ အဆိုပါ Etsy app ကိုနှင့်အတူ, သင်အလွယ်တကူကျွန်တော်တို့ရဲ့ကမ္ဘာလုံးဆိုင်ရာလက်ဖြစ်၏စျေးကွက်, စပျစ်သီးနှင့်ဖန်တီးမှုကုန်ပစ္စည်းများစူးစမ်းလေ့လာနိုင်ပါတယ်။ ဒါဟာသူ့ကိုသို့မဟုတ်သူမ၏များအတွက်လက်ဆောင်များဖှယျ၏တာဝန်ယူထားသော collection များကို, ထူးခြားတဲ့မင်္ဂလာဆောင်စိတ်ကူးများနှင့်လက်ဖြစ်လက်ဝတ်ရတနာပါရှိပါတယ်။ နှင့်ကိုယ်ပိုင်စတိုင်လက်ဝတ်ရတနာများအတွက်အကြံပြုချက်များ, အနုပညာ, အဝတ်အစားနှင့်ပရိဘောဂလည်းသင်လိုအပ် (သို့မဟုတ်တကယ်တကယ်ချင်တယ်) အတိအကျဘာကိုကူညီရှာဖွေပါလိမ့်မယ်။ ကမ္ဘာတဝှမ်းကျွန်တော်တို့ရဲ့ 29+ သန်းအဖွဲ့ဝင် join နှင့်အမှန်တကယ်အထူးင့်တစ်ခုခုရ။\nEtsy ၏တစျလောကလုံး app ထဲမှာဖြစ်ပါသည်:\n- နောက်ပိုင်းမှာသူတို့ကိုပြန်လည်လည်ပတ်ရန်အကြိုက်ဆုံးအဖြစ်ပစ္စည်းများနှင့်စျေးဆိုင် Save\n- ထိုတစ်မိနစ်တစ်ဦးအလို့ငှာသင်္ဘောများအကြောင်းကြား Get\n- Talk ကိုတိုက်ရိုက်သင့်ရဲ့မေးခွန်းတွေအားလုံးဖြေကြားရပိုင်ရှင်တွေစျေးဝယ်ရန်\n- သင့်အရသာ လိုက်. ပြတိုက်မှူးအကြံပြုချက်များ Explore\n- အလျင်အမြန်ထွက် Check နဲ့လုံလုံခြုံခြုံက Android Pay ကိုအပါအဝင်ငွေပေးချေမှု options တွေကိုကျွန်တော်တို့ရဲ့အပြည့်အဝ suite ကိုသုံးပြီး\n- Etsy ရောင်းသူ featuring လာမည့်ဖြစ်ရပ်များနှင့်အနီးအနားရှိစတိုးဆိုင်များရှာဖွေရန်\n- အင်္ဂလိပ်စာ, ဂျာမန်, ပြင်သစ်, ဒတ်ခ်ျ, အီတလီ, စပိန်နှင့်ဂျပန် Now ကိုရရှိနိုင်\nသင်တစ်ဦး Etsy ဆိုင်ရှိပါက Etsy app ကိုပေါ်မှာငါတို့အခမဲ့ရောင်းသင်သည်သင်၏ဆိုင်ကိုစီမံခန့်ခွဲဖို့လိုတယ် tools တွေကိုအပေါငျးတို့သထားပါတယ်: ဖြစ်စဉ်ကိုအမိန့်, စာရင်းများ add, သင့်ဆိုင်မှာစာရင်းဇယားနှင့်ပိုပြီးရှုမြင်ကြသည်။\napp ကိုအတူအစီရင်ခံစာပြဿနာများကို: https://www.etsy.com/teams/7720/bugs/discuss/\nsite ကို status ကိုမွမ်းမံမှုများရယူပါ: http://etsystatus.com/\nEtsy ကမ္ဘာတဝှမ်းလူတွေ, အောင်ရောင်းထူးခြားတဲ့ကုန်ပစ္စည်းများဝယ်ယူရန်ချိတ်ဆက်တဲ့ဈေးသည်။ ကျွန်ုပ်တို့၏မစ်ရှင်တစ်ဦးထက်ပိုပြည့်စုံရာနှင့်ကြာရှည်ခံကမ္ဘာကြီးကိုတည်ဆောက်ကြောင်းနည်းလမ်းတွေနဲ့စီးပွားကူးသန်း reimagine ရန်ဖြစ်ပါသည်။\nEtsy: Handmade & Vintage Goods အတြက္ အသံုးျပဳသူ အဆင့္သတ္မွတ္ခ်က္မ်ား\nEtsy: Handmade & Vintage Goods အေပၚ ျပန္လည္စစ္ေဆးမႈမ်ား\nEtsy: Handmade & Vintage Goods အေပၚတြင္ ျပန္လည္ စစ္ေဆးမႈ မရွိပါ။ ပထမဆံုး ျပဳလုပ္လိုက္ပါ!\nEtsy: Handmade & Vintage Goods အား အခ်က္ျပပါ\npocketappz စတိုး 40.69k 7.38M\nEtsy: Handmade & Vintage Goods ႏွင့္ အလားတူေသာ အက္ပ္မ်ားကို ေဒါင္းလုဒ္ဆြဲပါ\nAPK အေၾကာင္း Etsy: Handmade & Vintage Goods အခ်က္အလက္\nထုတ်လုပ်သူ Getjar Inc.\nကိုယ်ရေးလုံခြုံမှု မူဝါဒ https://www.etsy.com/legal/privacy\nApp Name: Etsy: Handmade & Vintage Goods\nRelease date: 2018-12-12 18:59:26\nလက်မှတ် SHA1: 05:A6:60:56:85:E6:2F:E0:72:17:3C:ED:5E:0C:0E:4B:95:2D:9F:73\nထုတ်လုပ်သူ (CN): Joshua Halickman\nအဖွဲ့အစည်း (O): Etsy\nနယ်မြေ (L): Brooklyn\nEtsy: Handmade & Vintage Goods APK ကိုေဒါင္းလုဒ္ဆြဲပါ


Tun Tun's Photo Diary: Singapore Motorshow 2015\n2015-Jan-17, Singapore Motorshow ဆိုလို. ကားပုံတွေ မြင်ရမယ် ထင်မနေနဲ.နော်။ လူပုံတွေချည်းပဲ။ :P ကျွန်တော်က Portrait ရိုက်ရတာ ပိုအားသန်တော့ ဒါမျိုးပွဲတွေကို ခဏခဏသွားဖြစ်တယ်။ ဘာလို. Portrait ရိုက်ရတာ ကြိုက်သလဲဆိုတော့ ပိုပြီး challenging ဖြစ်လို.ပါ။ Landscape ပုံတွေကို တော်တော်များ ကင်မရာရှိတဲ့ လူတိုင်း ရိုက်နိုင်ပေမယ့်၊ Portrait ကိုတော့ လူတိုင်း မလုပ်နိုင်ဘူးလို. ထင်ပါတယ်။ မလုပ်နိုင်တဲ့ အကြောင်းတွေက -\n၁။ မော်ဒယ်ကို ကြောက်တာ၊ အားနာတာ၊ ရှက်တာ နဲ. ပေါ်တင်မရိုက်ပဲ ချောင်းရိုက်တဲ့သူ\n၂။ မော်ဒယ်နဲ. အပေးအယူ မတည့်တဲ့သူ\n၃။ မော်ဒယ်ကို မညွန်ကြားပဲ မော်ဒယ်လုပ်သမျှ အကုန်ရိုက်တဲ့သူ\n၂။ Portrait Retouching မလုပ်တက်တဲ့သူ\n၃။ Portrait ရိုက်ဖို. မုန်ကန်တဲ့ camera setting မသုံးတက်သေးတဲ့သူ\n၄။ Lighting (Natural Light, Reflector light, External Flash) တွေ မှန်မှန်ကန်ကန် မသုံးတက်သေးတဲ့သူ\nစတဲ့ အချက်တွေကို မကျွမ်းကျင်ရင် Portrait ပုံကောင်းကောင်း ရဖို. အခက်အခဲ ရှိနေဦးမှာပါ။ ကျွန်တော့် အနေနဲ. Portrait ကိုအားသန်တယ်ဆိုပေမယ့်လည်း အကျွမ်းအကျင်ကြီး မဟုတ်သေးပါဘူး။ လေ့လာနေဆဲ စမ်းသပ်နေဆဲ အဆင့်သာ ရှိပါသေးတယ်။ အဓိကတော့ အမြဲတမ်း ရိုက်ပေးနေဖို.ပါပဲ။\nပွဲက တော့ Suntec City မှာပါ။ ပွဲဝင်ကြေး S$6 ပေးရပါတယ်။ ပွဲမှာ အေးအေးဆေးဆေး ကိုယ်သဘောကျတဲ့ မော်ဒယ်တွေကို စိက်ကြိုက်ဓါတ်ပုံ ရိုက်နိုင်ခဲ့တယ်။ လူအရမ်းအုံနေတဲ့ မော်ဒယ်တွေကို သိပ်ပြီး ဦးစားပေးပြီး ရိုက်မနေတော့ဘူး။\nဒီလို မော်ဒယ်တွေ ရှေ.ဆို လူတွေ အုံးအုံးကြွတ်ကြွတ်။ တိုးဝှေ.ပြီး ရိုက်ရတာ သဘောမကျဘူး။ ပုံကောင်းလဲ ရမှာ မဟုတ်ဘူး။ အဲ့ဒါကြောင့် တစ်ပုံနှစ်ပုံလောက်ရိုက်ကြည့်ပြီး မျက်စိနဲ.ပဲ ကြည့်ခဲ့တယ်။း)\nCosplay at motorshow.\nကားတွေ၊ မော်ဒယ်တွေအပြင် တခြား အစီအစဉ်တွေလဲ ရှိပါတယ်။ စင်ကာပူက ကိုယ်မသိတဲ့ မင်းသားမင်းသမီးတွေ၊ အဆိုတော်တွေ၊ မော်ဒယ်တွေ လဲ ဖျော်ဖြေပါတယ်။\nဒါကတော့ Tamron SP 70-300mm f/4-5.6 Di VC Lens ကို စမ်းချင်လို. ရိုက်ခဲ့တာပါ။ 300mm ကိုထားပြီး ရိုက်တာ ဒီလောက်ပုံထွက်တာ မဆိုးဘူးလို.ပြောရမယ်။ ဒီ Lens ကိုဝယ်ဖြစ်တဲ့ အကြောင်းရင်းက ဈေးချိုပြီး ၊ Zoom အဝေးကြီးဆွဲလို.တော့ ကိုယ်ရိုက်တာ သူများမသိဘူးလေ။း) နောက်ပြီး Zoo တွေ မှာ ဓါတ်ပုံရိုက်ရင်လဲ အဆင်ပြေတယ်။\nat 3/02/2015 06:30:00 PM\nLabels: Event, Model, Portrait, Singapore


မျောက်လွှဲကျော်မျက်ကွင်းဖြူ - ဝီကီပီးဒီးယား\nLar gibbon မျောက်လွှဲကျော်မျက်ကွင်းဖြူ\nUnrecognized taxon (fix): Hylobates\nTemplate:Taxonomy/HylobatesH. lar ဟိုက်လိုဘိတ် လာ\nHylobates lar ဟိုက်လိုဘိတ် လာ\nမျောက်လွှဲကျော်လက်ဖြူ၏ သိပ္ပံအမည်မှာ ဟိုက်လိုဘိတ် လာ ဖြစ်သည်။ မျောက်လွှဲကျော်လက်ဖြူသည် မျောက်လွှဲကျော်မျိုးရင်းတွင် မျိုးပြုန်းတီးမှုအန္တရာယ်ကျရောက်နေသောမျိုးစိတ် ဖြစ်သည်။ မျောက်လွှဲကျော်များအနက် လူသိအများဆုံးမျိုးစိတ်ဖြစ်ပြီး တိရစ္ဆာန်ဥယျာဉ်များတွင် တွေ့နေကျမျိုးစိတ်လည်း ဖြစ်သည်။\n၂ ပျံ့နှံ့တည်ရှိပုံနှင့် ဓလေ့သဘာဝ\nမျောက်လွှဲကျော်လက်ဖြူ၏ ကိုယ်အရောင်အဆင်းမှာ အနက်ရောင်၊ အညိုရင့်ရောင်မှသည် အညိုနုရောင်၊ သဲရောင် စသဖြင့် ရှိလေသည်။ လက်နှင့်ခြေချောင်းတို့တွင်မူ အဖြူရောင် ဖြစ်သည်။ နက်မှောင်သည့် မျက်နှာပြင်တစ်ဝိုက်တွင်မူ အဖြူရောင်အမွေးများဖြင့် ဖုံးလွှမ်းထားပါသည်။ အရောင်အဆင်းဖွဲ့စည်းမှုများ နှင့် ပတ်သက်ပြီး မျောက်လွှဲကျော်အထီးနှင့် အမတို့မှာ မတူညီကြပေ။ မျောက်လွှဲကျော်လက်ဖြူများသည် ၎င်းတို့၏ လက်မောင်းများကို အသုံးပြုကာ သစ်ကိုင်းများကို လွှဲခိုလျက် သွားလာတတ်ကြသည်။\nမျောက်လွှဲကျော်လက်ဖြူတို့ကို အင်ဒိုနီးရှား၊ မလေးရှား၊ လာအို၊ မြန်မာနှင့် ထိုင်းနိုင်ငံတို့တွင် တွေ့ရသည်။ တစ်ချိန်ကမူ ယင်းတို့ကို တရုတ်ပြည်အနောက်တောင်ပိုင်းမှ မြန်မာ၊ ထိုင်းနှင့် မလေးရှားကျွန်းဆွယ်အထိ လည်းကောင်း၊ စူမတ်တြားကျွန်း၏ တစိတ်တပိုင်းတွင်လည်းကောင်း တွေ့ရှိခဲ့ရသည်။ မကြာသေးမီနှစ်များအတွင်း မျောက်လွှဲကျော်လက်ဖြူများ၏ ကျက်စားရာနယ်မြေသည် လျော့နည်းကျဆင်းလာပြီး တစ်ခုနှင့်တစ်ခု ပြတ်တောက်လာခဲ့သည်။ တရုတ်ပြည်တွင် မျိုးပြုန်းတီးပျောက်ကွယ်သွားပြီဟု ယူဆရပြီး အကယ်၍ တွေ့ရှိမည် ဆိုပါက ယူနန်ပြည်နယ်တွင်သာ တွေ့ရှိနိုင်မည်ဟု ယူဆရသည်။\nမျောက်လွှဲကျော်လက်ဖြူများသည် ရွက်ကြွေတောများ၊ ဝါးရုံတောများ၊ အမြဲစိမ်းတောများတွင် ကျက်စားလေ့ရှိ သည်။ ယင်းတို့အား ပင်လယ်ရေမျက်နှာပြင်အထက် မီတာ ၁၂၀ဝ ထက် ပို၍မြင့်သောအရပ်များတွင် မတွေ့ရ ပေ။\nမျောက်လွှဲကျော်လက်ဖြူတို့၏ နေ့စဉ်စားသောအစားအစာ၏ ၂၅% မှာ သစ်သီးသစ်ဥ များ ဖြစ်သော်လည်း သစ်ရွက်နုများက ၂၉ %၊ အင်းဆက်ပိုးမွှား ၁၃ %၊ ပန်းများက ၈ % ပါဝင်လေသည်။\nတစ်နှစ်ပတ်လုံး မျိုးပွားနိုင်လေသည်။ မတ်လမှ အောက်တိုဘာလအတွင်း အများဆုံးသားပေါက်သည်။ သားတစ်ကောင်တည်းသာ ပေါက်သည်။ ရင်သွေးအား နှစ်နှစ်အရွယ်အထိ ထိန်းသိမ်းစောင့်ရှောက်သည်။ အ သက် ၈နှစ်သားအရွယ်တွင် အရွယ်ရောက်သည်။ သဘာဝတောရိုင်းအတွင်းတွင် သက်တမ်းမှာ ၂၅ နှစ် ဖြစ်သည်။\nမျောက်လွှဲကျော်လက်ဖြူများအား ခြိမ်းခြောက်နေသော ဘေးအန္တရာယ်များမှာ ၎င်းတို့အား အသားအတွက် သတ်ဖြတ်ခြင်း၊ အကောင်ပေါက်ကလေးများအား ဖမ်းဆီးရန်အတွက် မိဘများအားသတ်ဖြတ်ခြင်း၊ ၎င်းတို့ ကျက်စားရာသဘာဝပတ်ဝန်းကျင်များအား ဖျက်ဆီးခြင်းတို့ ဖြစ်သည်။ \n↑ တမ်းပလိတ်:MSW3 Primates\n↑ "Hylobates lar" (2008). IUCN Red List of Threatened Species 2008. IUCN. doi:10.2305/IUCN.UK.2008.RLTS.T10548A3199623.en.\n↑ Brandon-Jones, D (2004). Asian primate classification. Int J Primatol. pp. 97–164.\n↑ Brandon-Jones D, Eudey AA, Geissmann T Groves CP, Melnick DJ, Morales JC, Shekelle M, Stewart (2004). Asian primate classification. Int J Primatol. pp. 97–164.\n↑ Chivers DJ (1972). The siamang and the gibbon in the Malay Peninsula. Gibb Siam 1. pp. 103–35.\n↑ Barelli C, Heistermann M, Boesch C, Reichard UH (2008). Mating patterns and sexual swellings in pair-living and multimale groups of wild white-handed gibbons, Hylobates lar. Anim Behav 75(3). pp. 991–1001.\n↑ Barelli C, Heistermann M, Boesch C, Reichard UH (2007). Sexual swellings in wild white-handed gibbon females (Hylobates lar) indicate the probability of ovulation. Horm Behav 51. pp. 221–30.\n↑ Yimkao P, Srikosamatara S (2006). Ecology and site-based conservation of the white-handed gibbon (Hylobates lar L.) in human-use forests in Mae Hong Son province, northern Thailand. Nat Hist Bull Siam Soc 54. pp. 109–38.\n"https://my.wikipedia.org/w/index.php?title=မျောက်လွှဲကျော်မျက်ကွင်းဖြူ&oldid=497266" မှ ရယူရန်\nဤစာမျက်နှာကို ၂၄ ဒီဇင်ဘာ ၂၀၁၉၊ ၁၂:၄၀ အချိန်တွင် နောက်ဆုံး ပြင်ဆင်ခဲ့သည်။


Translate kuæama from Croatian to Burmese - MyMemory\nResults for kuæama translation from Croatian to Burmese\nRazoren je grad nitavila, zatvoren ulaz svim kuæama.\nလွတ်လပ်သောမြို့သည် ပြိုပျက်လေပြီ။ အ ဘယ်သူမျှ မဝင်စေခြင်းငှါ၊ အိမ်များကို ပိတ်ထားကြပြီ။\nA vama je vrijeme da stanujete u pokrivenim kuæama, dok je ovaj Dom razvaljen.\nKad su Izraelci vidjeli da je Abimelek mrtav, svi se vratie svojim kuæama.\nအဘိမလက်သေကြောင်းကို ဣသရေလလူတို့သည် သိမြင်လျှင်၊ အသီးအသီး မိမိတို့နေရာသို့ ပြန်သွားကြ၏။\nðakoni neka budu jedne ene muevi, neka dobro upravljaju djecom i svojim kuæama.\nသင်းထောက်သည် မယားတယောက်တည်းရှိရမည်။ မိမိသားသမီးနှင့် အိမ်သူအိမ်သားတို့ကို ကောင်းမွန်စွာ အုပ်ချုပ်သောသူဖြစ်ရမည်။\nMi se svojim kuæama neæemo vraæati sve dok svaki Izraelac ne zaposjedne svoju batinu.\nဣသရေလအမျိုးသားအပေါင်းတို့သည် အမွေခံ ရသောမြေကို မဝင်စားမှီတိုင်အောင် ကျွန်တော်တို့သည် ကိုယ်အိမ်သို့ မပြန်မလာပါ။\nI svaki su dan u Hramu i po kuæama neprestance uèili i navjeæivali Krista, Isusa.\nnita korisno nisam propustio navijestiti vam i nauèiti vas - javno i po kuæama;\nသင်တို့အကျိုးတစုံတခုကိုမျှ ငါမထိမ်မဝှက်။ လူစုဝေးရာ၌၎င်း၊ အိမ်များ၌၎င်း၊ သင်တို့အားဟောပြော ၍ ဆုံးမဩဝါဒ ပေးသဖြင့်၊\nSvaki bi dan jednoduno i postojano hrlili u Hram, u kuæama bi lomili kruh te u radosti i prostodunosti srca zajednièki uzimali hranu\nထိုသူတို့သည်လည်း ဗိမာန်တော်၌ နေ့တိုင်းအစဉ်တညီတညွတ်တည်းနေ၍၊ ကိုယ်အိမ်၌ မုန့်ကိုဖဲ့ လျက် ကြည်ဖြူရွှင်လန်းဝမ်းမြောက်သောစိတ်နှင့် အစာအာဟာရကိုသုံးဆောင်ကြ၏။\nAko ih otpravim gladne njihovim kuæama, klonut æe putom. A neki su od njih doli iz daleka."\nအချို့တို့သည် အဝေးကလာသည်ဖြစ်၍၊ အစာမစားမှီ သူတို့အိမ်သို့ ငါလွှတ်လျှင် လမ်းခရီး၌ မောကြ လိမ့်မည်ဟု မိန့်တော်မူ၏။\nJer ovako govori Jahve, Bog Izraelov, o kuæama ovoga grada i o dvorima kraljeva judejskih, poruenim zbog nasipa i maèa,\nပြအိုးမြေရိုးဖြင့်၎င်း၊ ထားဖြင့်၎င်း ပြိုပျက်သော ဤမြို့၏အိမ်များ၊ ယုဒရှင်ဘုရင်၏ ဘုံဗိမာန်များကို ရည်မှတ်၍၊ ဣသရေလအမျိုး၏ ဘုရားသခင် ထာဝရ ဘုရား မိန့်တော်မူသည်ကား၊\nopljaèkaju sva njihova dobra,asvu im djecu i ene - sve to je bilo po kuæama - odvedu u roblje.\nသူတို့သားမယား သူငယ်အပေါင်းကို၎င်း သိမ်း ယူ၍၊ အိမ်တို့၌ရှိသမျှကိုလည်း လုယက်ဖျက်ဆီးကြ၏။\nJahve dolazi na sud sa starjeinama i glavarima svog naroda: "Vinograd ste moj opustoili, u vaim je kuæama to oteste siromahu.\nထာဝရဘုရားသည် မိမိလူတို့တွင်၊ အသက်ကြီး သူတို့ကို၎င်း၊ မင်းတို့ကို၎င်း တရားစီရင်ရာ၌ ဆီးကြိုး တော်မူမည်။ သင်တို့သည် ငါ့ဥယျာဉ်တော်ကိုစားကြပြီ။ ဆင်းရဲသောသူတို့၏ ဥစ္စာကို လုယူ၍၊ မိမိတို့အိမ်၌ သိုထားကြပြီ။\nZa njima su pak popravljali Benjamin i Haub suèelice svojim kuæama. Za njima je popravljao Azarja, sin Ananijina sina Maaseje, nasuprot svojoj kuæi.\nသူတို့နောက်မှ၊ ဗင်္ယာမိန်နှင့် ဟာရှုပ်သည် မိမိအိမ် တဘက်တချက်၌ပြင်ကြ၏။ သူတို့နောက်မှ၊ အာနနိသားဖြစ်သော မာသေယ၏သား အာဇရိသည် မိမိအိမ် တဘက်တချက်၌ ပြင်၏။\nA uz to se, obilazeæi po kuæama, nauèe biti besposlene, i ne samo besposlene, nego i brbljave i nametljive, govoreæi to ne bi smjele.\nထိုမှတပါး၊ တအိမ်မှတအိမ်သို့လည်၍ ပျင်းရိတတ်ကြ၏။ ပျင်းရိသည်သာမက၊ စကားများ၍ မပြော အပ်သောအရာကို ပြောသဖြင့်၊ ကိုယ်နှင့်မဆိုင်သောအမှု၌ ရောနှောသောသူဖြစ်တတ်ကြ၏။\nUæi æe u nj Kaldejci koji se bore protiv ovoga grada, ognjem æe ga unititi i spaliti ga zajedno s kuæama kojima su na krovovima Baalu palili tamjan i lijevali ljevanice tuðim bogovima, mene gnjeveæi.\nဤမြို့ကို တိုက်သော ခါလဒဲလူတို့သည်ဝင်၍ မီးရှို့ကြလိမ့်မည်။ ငါ့အမျက်ကိုနှိုးဆော်ခြင်းငှါ ဗာလ ဘုရားအဘို့ အိမ်မိုးပေါ်မှာ နံ့သာပေါင်းကိုမီးရှို၍၊ အခြား တပါးသော ဘုရားတို့အဘို့ သွန်းလောင်းရာပူဇော် သက္ကာ ကိုပြုရာ အိမ်များနှင့်တကွ၊ တမြို့လုံးကို မီးလောင်စေကြ လိမ့်မည်။\nBijahu veæ daleko od Mikine kuæe, kad gle - ljudi to ivljahu u susjednim kuæama, blizu Mikine, uzbunili se i krenuli u potjeru za Danovcima.\nမိက္ခာအိမ်နှင့် ဝေးသောအခါ၊ မိက္ခာ၏ အိမ်နီးချင်းတို့သည် စည်းဝေး၍၊ ဒန်အမျိုးသားတို့ကို မှီ အောင် လိုက်ကြ၏။\nZatim je osmoga dana otpustio ljude; oni su blagosivljali kralja i odlazili svojim kuæama, veseli i zadovoljna srca zbog svega dobra to ga je Jahve uèinio svome sluzi Davidu i narodu svome Izraelu.\nရှစ်ရက်မြောက်သောနေ့၌ လူများတို့ကို လွှတ်လိုက်တော်မူ၏။ သူတို့သည် ရှင်ဘုရင်ကို ကောင်းကြီး ပေးလျက်၊ ထာဝရဘုရားသည် မိမိကျွန်ဒါဝိဒ်နှင့် မိမိလူ ဣသရေလအမျိုးသားတို့၌ ပြုတော်မူသမျှသော ကျေးဇူး တော်ကြောင့်၊ ဝမ်းမြောက်ရွှင်လန်းလျက် မိမိတို့နေရာသို့ ပြန်သွားကြ၏။\nk'o ptice æe dohrliti iz Egipta, k'o golubica iz zemlje asirske, i naselit æu ih po kuæama njihovim - rijeè je Jahvina.\nစာငှက်ကဲ့သို့ အဲဂုတ္တုပြည်မှ၎င်း၊ ချိုးကဲ့သို့ အာရှု ရိပြည်မှ၎င်း အလျင်အမြန်ပြေးကြ၍၊ သူတို့ကို နေရင်း အရပ်၌ ငါနေရာချမည်ဟု ထာဝရဘုရား မိန့်တော်မူ၏။\nI taj kraj pripast æe u dio Ostatku doma Judina; tu æe oni izvoditi blago na pau; uveèer se odmarati u kuæama akelonskim, jer æe ih pohoditi Jahve, Bog njihov, i on æe promijeniti sudbinu njihovu.\nStoga, jer gazite siromaha, diuæi od njega porez u itu - u kuæama to ih sazdaste od tesanika nikad ivjet' neæete; iz ljupkih vinograda to ih posadiste nikad neæete piti vina.\nသင်တို့သည် ဆင်းရဲသားကိုနှိပ်စက်၍ ဂျုံစပါးကို တောင်းခံတတ်သောကြောင့်၊ ဆစ်သောကျောက်နှင့် တိုက်ကိုတည်သော်လည်း ထိုတိုက်၌ မနေရကြ။ နှစ်သက်ဘွယ်သော စပျစ်ဥယျာဉ်ကိုစိုက်သော်လည်း၊ စပျစ်ရည် ကို မသောက်ရကြ။\nla pildora (Spanish>English)watashi wa kurosenai (Japanese>English)dégoûtants (French>Spanish)vorsaetzlicher (German>Spanish)dipadati (Indonesian>English)springsteen (English>Portuguese)zich eerder mis begrepen voelen (Dutch>French)can't do it now (English>German)echa maram (Tamil>English)taos puso kung tinatanggap (Tagalog>English)ano ang metaphor (Tagalog>English)match status (English>Hindi)ober heit (German>English)koostööprogrammidesse (Estonian>Lithuanian)comoqueilegña (Chamorro>Cebuano)enterprender espaÃol (Spanish>English)absorbing meaning in tagalog (English>Tagalog)krejnijiet (Italian>English)my favourite colours (English>French)habremos escalado (Spanish>Chinese (Simplified))kia ora korua (Maori>English)molti baci (Italian>French)grillagée (French>Danish)grace mile (Italian>Dutch)pretpostavio (Croatian>English)